tripathysagar/odia_wiki huggingface dataset:
ଆକ୍ଟିଭେଟେଡ ଚାରକୋଲ  ଇଂରାଜୀ ଭାଷାରରେ , ଅନ୍ୟ ନାମ ଆକ୍ଟିଭେଟେଡ କାର୍ବନ/ , ଏକ ଔଷଧ ଯାହା ପାଟିବାଟେ ଗ୍ରହଣ କରିଥିବା ବିଷକ୍ରିୟାର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । କେତେକ ପ୍ରକାର ବିଷ ଖାଇବାର ଅଳ୍ପ ସମୟ ମଧ୍ୟରେ  (ଏକ ଘଣ୍ଟା) ଏହି ଔଷଧ ଦେଲେ ପ୍ରଭାବଶାଳୀ ହୁଏ  । ଏହା ସ୍ୟାନାଇଡ ବିଷକ୍ରିୟା  , କ୍ଷୟକାରୀ ପଦାର୍ଥ  , ଲୌହ  , ଲିଥିଅମ  , ଆଲକୋହୋଲ   ବା ମାଲାଥିଅନ   ଇତ୍ୟାଦିର ବିଷକ୍ରିୟାରେ ନିମନ୍ତେ କାର୍ଯ୍ୟକାରୀ ହୁଏନାହିଁ । ଏହା ପାଟିରେ ଖାଇବାକୁ ଦିଆଯାଏ ବା ନାସାପାକସ୍ଥଳୀ ନଳୀ   ମାଧ୍ୟମରେ ଦିଆଯାଏ । ହେମୋପରଫ୍ୟୁଜନ ମେସିନରେ   ମଧ୍ୟ ଏହା ବ୍ୟବ‌ହାର କରାଯାଏ । ଆକ୍ଟିଭେଟେଡ ଚାରକୋଲର ପାର୍ଶ୍ୱ ପ୍ରତିକ୍ରିୟାରେ ବାନ୍ତି  , କଳା ଝାଡ଼ା, ତରଳ ଝାଡ଼ା ଓ କୋଷ୍ଠକାଠିନ୍ୟ   ହୋଇପାରେ । ଖାଦ୍ୟନଳୀରୁ ଏହା ଶ୍ୱାସନଳୀ ଭିତରକୁ   ଚାଲିଗଲା ନିମୋନିଆ ହୁଏ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ନିରାପଦ ରହେ । ଏହା ବିଷକୁ ଶୋଷିନେଇ କାର୍ଯ୍ୟକ୍ଷମ ହୁଏ । ପୁରାକାଳରୁ ବିଷକ୍ରିୟା ଚିକିତ୍ସାରେ ଅଙ୍ଗାର ବା ଚାରକୋଲ   ବ୍ୟବ‌ହାର ହୋଇଆସିଛି କିନ୍ତୁ ସନ ୧୯୦୦ରୁ ଆକ୍ଟଭେଟେଡ ଚାରକୋଲ ବ୍ୟବ‌ହାର ହେଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଗୋଟିଏ ଡୋଜର ହୋଲସେଲ ମୂଲ୍ୟ ୦.୪୬ରୁ ୦.୮୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ହୋଲସେଲ ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।
ପାଟଣାଗଡ଼  (କ୍ରମିକ ସଂଖ୍ୟା: ୬୭) ବଲାଙ୍ଗୀର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ପାଟଣାଗଡ଼  (ବି), ପାଟଣାଗଡ଼ ବ୍ଳକ, ଖପ୍ରାଖୋଲ ବ୍ଳକ ଓ ବେଲପଡ଼ା ବ୍ଳକ  ।ଗତ ୨୦୨୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ କନକ ବର୍ଦ୍ଧନ ସିଂହ ଦେଓ ବିଜୁ ଜନତା ଦଳ ପ୍ରାର୍ଥି ସରୋଜ କୁମାର ମେହେରଙ୍କ ଠାରୁ ୧,୩୫୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ କନକ ବର୍ଦ୍ଧନ ସିଂହ ଦେଓ ବିଜୁ ଜନତା ଦଳ ପ୍ରାର୍ଥିନୀ ପ୍ରକୃତି ଦେବୀ ସିଂହଦେଓଙ୍କଠାରୁ ୧୩୬୫୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ କନକ ବର୍ଦ୍ଧନ ସିଂହ ଦେଓ, ବିଜୁ ଜନତା ଦଳ ପ୍ରାର୍ଥୀ ପୃକୃତି ଦେବୀ ସିଂହ ଦେଓଙ୍କଠାରୁ ୧୯,୩୮୨ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ପଞ୍ଚ ଈଶ୍ୱରମ୍  ଶିବଙ୍କ ପାଞ୍ଚ ବାସସ୍ଥାନ    :        , :   ପାଞ୍ଚୋଟି ତଟବର୍ତ୍ତୀ ପୁରାତନ ମନ୍ଦିରମାନଙ୍କୁ ବୁଝାଏ ଯେଉଁ ଗୁଡ଼ିକ ହିନ୍ଦୁ ମତରେ ଶ୍ରେଷ୍ଠ ଇଶ୍ୱର ଶିବଙ୍କୁ ସମର୍ପିତ ହୋଇଛି ଓ ଶ୍ରୀଲଙ୍କାର ପରିଧୀରେ ସ୍ଥାନ ପାଇଛି । ଶ୍ରୀଲଙ୍କାର ହିନ୍ଦୁ ଧର୍ମାବଲମ୍ବୀମାନେ ସର୍ବାଧିକ ପବିତ୍ର ତାମିଲ ତୀର୍ଥ ପରିସରରେ ତୀର୍ଥଯାତ୍ରା ଭକ୍ତମାନେ ପୁରାତନ ଶୈବ ସିଦ୍ଧାନ୍ତ ଦର୍ଶନ ଅନୁଗାମୀ ହୋଇ ପ୍ରତ୍ୟେକ କେନ୍ଦ୍ରୀୟ ଶିବ ମନ୍ଦିର ପରିକ୍ରମା କରନ୍ତି । ନାଗା ରାଜ୍ୟର ରାଜକୀୟ ସ୍ଥପତିମାନେ ଏହି ମନ୍ଦିରମାନଙ୍କୁ ଗଢ଼ି ଥିଲେ । ପ୍ରତ୍ୟେକ ମନ୍ଦିର ରାବଣ ତିଆରି କରିଥିବା ରେକର୍ଡ଼ ଅଛି ଓ ତାଙ୍କର ଏକ ବଂଶଜ ଯକ୍ଷ ରାଣୀ କୁବେଣୀ ଈଶ୍ୱରଙ୍କର ଭକ୍ତ ଥିଲେ । କାଳକ୍ରମେ ସେହି ମନ୍ଦିରଗୁଡ଼ିକ ସମ୍ପର୍କୀୟମାନେ ଜିଲ୍ଲା ରାଜଧାନୀରେ ଆନ୍ତର୍ଜାତୀୟ ରେକର୍ଡ଼ ଓ ପରମ୍ପରା ରଖିଥିଲେ ଓ ଏସିଆରେ ପ୍ରଭାବ ପକାଇଥିଲେ । ମନ୍ଦିରମାନଙ୍କରେ ଅଗସ୍ତ୍ୟ, ରାମ, ରାବଣ ଓ ଅର୍ଜୁନଙ୍କ ପ୍ରତିମୂର୍ତି ଶୋଭା ପାଉଛି ଓ ବେଦ ପୂର୍ବ କାଳରୁ ପ୍ରାକୃତିକ ବିପଦରୁ ସୁରକ୍ଷା ଦେବା ନିମନ୍ତେ ତିଆରି ହୋଇଥିବା ଜଣାଯାଏ ।]]. ଶ୍ରୀଲଙ୍କାବାସୀ, ଶ୍ରୀଲଙ୍କା ଓ ଭାରତୀୟ ରାଜାମାନଙ୍କର ଅକୁଣ୍ଠିତ ସହାୟତାରେ ବିକଶିତ ଏହି ସ୍ଥାନମାନଙ୍କୁ ଜାତି ଧର୍ମ ନିର୍ବିଶେଷରେ ଯାତ୍ରୀମାନେ ଆସି ପୂଜା କରୁଛନ୍ତି ଓ ଏଗୁଡିକର ରକ୍ଷଣାବେକ୍ଷଣ ନିମନ୍ତେ ଜୈନ ଓ ବୌଦ୍ଧ ଧର୍ମାବଲମ୍ବୀମାନେ ଦାନ ମଧ୍ୟ କରୁଛନ୍ତି । ଶ୍ରୀଲଙ୍କାରେ ପର୍ତୁଗୀଜ ଉପନିବେଶ ସମୟରେ ଲୁଟ ତରାଜ ଓ ଭଗ୍ନାବଶେଷ ସବୁ ୨୧ ବିଂଶ ଶତାବ୍ଦୀରେ ଖୋଲି ବାହାର କରାଯାଉଛି । ଅଧିକାଂଶ ମନ୍ଦିର ପୁନସ୍ଥାପିତ ହୋଇସାରିଛି । ଭିତ୍ତିପ୍ରସ୍ତର ଦସ୍ତାରେ ଶିଳା ଲେଖ ଅକ୍ଷୁର୍ଣ୍ଣ ରହିଛି । କୃଷି କାର୍ଯ୍ୟ ଓ ଜଳସେଚନ ନିମନ୍ତେ ନୟନାର ଇଞ୍ଜିନିୟରମାନେ ସ୍ନାନ କୁଣ୍ଡ ଓ ହ୍ରଦ ଟାଙ୍କି ପ୍ରସ୍ତୁତ କରିଛନ୍ତି ଯାହା ଏହାର ଏକ ବିଶେଷତ୍ୱ । ୧୮୩୨ ମସିହାରେ ପୁରାତନ ବିଜ୍ଞାନ, ସାହିତ୍ୟ, ସୂକ୍ଷ୍ମ କଳା ଓ ପଞ୍ଚ ଈଶ୍ୱର ମନ୍ଦିର ଇତ୍ୟାଦିକୁ ନେଇ ଏକ ବିଶେଷ ଗବେଷଣା ଚାଲିଥିବା କଥା ବ୍ରିଟିଶ ମଗାଜିନ ଆଥେନିଅମରେ   ପ୍ରକାଶିତ ହୋଇଥିଲା । ଏକଥା ରୟଲ ଏସିଆଟିକ ସୋସାଇଟିର ସିଲୋନ ଶାଖାର ଏକ ସଭାରେ ଇତିହାସବିଦ ଓ ପଣ୍ଡିତ  ଡକ୍ଟର ପଲ ଇ ପିଅରିସ  ଘୋଷଣା କରିଥିଲେ ।: {{ " ବିଜୟା ଆସିବାର ବହୁ ପୂର୍ବରୁ ଲଙ୍କାର ପାଞ୍ଚ ଶିବ ଈଶ୍ୱରମ୍ ସମ୍ପୂର୍ଣ୍ଣ ଭାରତରେ ମାନ୍ୟତା ପାଇଥିଲେ । ଲୋକପ୍ରିୟ ସଂସ୍କୃତି ମନ୍ଦିରଗୁଡ଼ିକରେ ଅନେକ ସଙ୍ଗୀତ, ନାଚ ଓ ନାଟକ ପରିବେଷଣ କରାଯାଏ ଓ ବିଖ୍ୟାତ କର୍ଣ୍ଣାଟକି ଭୋକାଲିଷ୍ଟ  ନାଗେଶ୍ୱର ବ୍ରହ୍ମାନନ୍ଦ ଥିରୁ କେଥୀଶ୍ୱରମ  ମଧ୍ୟ ଥିଲେ । ଲଙ୍କାର ଭାରତନାଟ୍ୟମ   ପଞ୍ଚ ଈଶ୍ୱରମ ନୃତ୍ୟ ନାଟକ ଲଣ୍ଡନ ବିଶ୍ୱବିଦ୍ୟାଳୟର ଲୋଗାନ ହଲରେ ୧୯୯୯ ମସିହାରେ ପ୍ରଦର୍ଶିତ ହୋଇଥିଲା । ଏହି ନାଟକରେ ମନ୍ଦିରମାନଙ୍କ ବିଷୟରେ ବିଶଦ ବିବରଣୀ ଗବେଷକ ଓ ଇତିହାସବିତ୍ ଏସ. ଅରୁମୁଗମ ଓ ପ୍ରଫେସର କେ କୈଳାସ ନାଥକୁରୁକାଲ ଉପସ୍ଥାପନ କରିଥିଲେ । ସମ୍ପର୍କୀୟ ମନ୍ଦିର ପୁରାତନ ଶ୍ରୀ ଲଙ୍କାର ଅନ୍ୟ ଦୁଇଟି ଶିବ ମନ୍ଦିରକୁ ମଧ୍ୟ ପଞ୍ଚ ଈଶ୍ୱରମ୍ ମନ୍ଦିର ସହିତ ଉଚ୍ଚ ମାନ୍ୟତା ଦିଆଯାଏ ।
ଡର୍ମାଟୋଫାଇଟୋସିସ, ଓଡ଼ିଆ ଭାଷାରେ ଯାଦୁ  (ଇଂରାଜୀ ଭାଷାରେ ବା , କଥିତ ଇଂରାଜୀ ଭାଷାରେ ) ରୋଗ ଏକ କବକ ବା ଫିମ୍ପି ସଂକ୍ରମଣ   ଯୋଗୁ ଚର୍ମରେ   ହୋଇଥାଏ  । ଏଥିରେ ସ୍ୱାଭାବିକ ଭାବରେ ଲାଲ, ଗଲୁକାରୀ, କାତି ସମ୍ପନ୍ନ ଗୋଲାକାର ରାସ ହୁଏ । ରୋଗ ହୋଇଥିବା ସ୍ଥାନରେ ବାଳ ଉପୁଡ଼ିଯାଏ । ସଂକ୍ରମିତ ହେବାର ୪ରୁ ୧୪ଦିନ ପରେ ଏହାର ଲକ୍ଷଣ ଦେଖାଯାଏ । ଦେହର ଏକାଧିକ ସ୍ଥାନରେ ଏହି ରୋଗ ହୋଇପାରେ । ପ୍ରାୟ ୪୦ ପ୍ରକାର କବକ ଏହି ଯାଦୁ ରୋଗ ସୃଷ୍ଟି କରିପାରନ୍ତି । ଏଗୁଡ଼ିକ ସାଧାରଣତଃ ଟ୍ରାଇକୋଫାଇଟନ  , ମାଇକ୍ରୋସ୍ପୋରମ  , ବା ଏପିଡର୍ମୋଫାଇଟନ   ଶ୍ରେଣୀର କବକ । ଜନ ସାଧାରଣ ବ୍ୟବ‌ହୃତ ସ୍ନାନାଗାରରେ ଗାଧୋଇଲେ, ଦେହ ସଂସ୍ପର୍ଷରେ ଆସୁଥିବା କ୍ରୀଡ଼ା ଯେପରିକି କୁସ୍ତିରେ ଭାଗ ନେଲେ, ଅତ୍ୟଧିକ ଝାଳ ବୋହିଲେ, ମୋଟାପଣ ଥିଲେ ଓ ଇମ୍ମ୍ୟୁନିଟି ଅଭାବ ଥିଲେ ଏହି ରୋଗ ସଙ୍କଟ ରହେ । ପଶୁଠାରୁ ଓ ମଣିଷ-ମଣିଷ ମଧ୍ୟରେ ଏ ରୋଗ ବ୍ୟାପେ । ଏହାର ବାହ୍ୟ ଆକୃତି ଓ ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ରୋଗାକ୍ରାନ୍ତ ସ୍ଥାନରୁ ଚର୍ମ ସାମ୍ପଲ ନେଇ କଲଚର   କରି ବା ଅଣୁବୀକ୍ଷଣ ଯନ୍ତ୍ରରେ ଦେଖି ରୋଗ ନିର୍ଣ୍ଣୟ କରାଯାଏ । ଚର୍ମ ଓଦା ନ ରଖିଲେ, ଖାଲି ପାଦରେ ନ ଚାଲିଲେ ଓ ଅନ୍ୟର ବ୍ୟକ୍ତିଗତ ପଦାର୍ଥ ବ୍ୟବ‌ହାରର ଭାଗୀଦାର ନ ହେଲେ ଏହି ରୋଗ ପ୍ରତିରୋଧ କରିହୁଏ । କ୍ଲୋଟ୍ରାଇମାଜୋଲ   ବା ମିକୋନାଜୋଲ   ଭଳି ଆଣ୍ଟିଫଙ୍ଗାଲ କ୍ରିମ   ଲଗେଇ ଚିକିତ୍ସା କରାଯାଏ । ସ୍କାଲ୍ପ/ଖପୁରୀ ଆବରଣରେ ରୋଗ ହୋଇଥିଲେ ଫ୍ଲୁକୋନାଜୋଲ   ପାଟିରେ ଖାଇବାକୁ ଦିଆଯାଏ । ଜନସଂଖ୍ୟାର ପ୍ରାୟ ୨୦% ଲୋକ ଏହି ଯାଦୁ ରୋଗରେ ଆକ୍ରାନ୍ତ ହୋଇପାରନ୍ତି । ପୁରୁଷମାନଙ୍କରେ ଜଙ୍ଘ ମୂଳରେ ସାଧାରଣତଃ ଅଧିକ ଦେଖାଯାଏ ଓ ପୁରୁଷ ତ‌ଥା ମହିଳାଙ୍କର ଦେହ ତ‌ଥା ଖପୁରୀ ଆବରଣରେ ଏ ରୋଗ ହୁଏ । ଖପୁରୀ ଆବରଣ ସଂକ୍ରମଣ ପିଲାଙ୍କର ଅଧିକ ହୁଏ ଓ ଜଙ୍ଘ ମୂଳ ସଂକ୍ରମଣ ସାଧାରଣତଃ ବୟସ୍କ ଲୋକଙ୍କର ଅଧିକ ହୁଏ । ଯାଦୁର ବର୍ଣ୍ଣନା ପୁରାତନ ଇତିହାସରେ   ଦେଖିବାକୁ ମିଳେ ।
ନିକିତା କୃସ୍ଚେଭ ବା ନିକିତା ସର୍ଜେୟେଭିଚ କୃସ୍ଚେଭ  ଇଂରାଜୀ ଭାଷାରେ  ୧୫ ଏପ୍ରିଲ, ଅନ୍ୟ ଉତ୍ସ ୩ ଏପ୍ରିଲ, ୧୮୯୪   ୧୧ ସେପ୍ଟେମ୍ବର ୧୯୭୧  ଜଣେ ସୋଭିଏଟ ରାଜନୀତିଜ୍ଞ   ଥିଲେ ଯିଏ କମ୍ମ୍ୟୁନିଷ୍ଟ ପାର୍ଟିର   ପ୍ରଥମ ସେକ୍ରେଟାରୀ ଭାବରେ ସୋଭିଏଟ ୟୁନିଅନ‌କୁ ଶୀତଳ ଯୁଦ୍ଧ   ସମୟରେ କମ୍ମ୍ୟୁନିଷ୍ଟ ପାର୍ଟିର ପ୍ରଥମ ସେକ୍ରେଟାରୀ   ଭାବରେ ସନ ୧୯୫୩ରୁ ୧୯୬୪ ପର୍ଯ୍ୟନ୍ତ ନେତୃତ୍ୱ ଦେଇଥିଲେ ଓ ସନ ୧୯୫୮ରୁ ୧୯୬୪ ପର୍ଯ୍ୟନ୍ତ ସୋଭିଏଟ ୟୁନିଅନର ପ୍ରଧାନ ମନ୍ତ୍ରୀ ହୋଇଥିଲେ । ଋଷିଆରେ ସ୍ଟାଲିନ ରାଜତ୍ୱର ଅନ୍ତ  କରିବାରେ ସେ ଦାୟୀ ଥିଲେ, ସୋଭିଏଟ ସ୍ପେସ ପ୍ରୋଗ୍ରମକୁ ସମର୍ଥନ କରିଥିଲେ ଓ କେତେକ ଅପେକ୍ଷାକୃତ ଘରୋଇ ପଲିସିରେ ଉଦାରତା ପୂର୍ଣ୍ଣ ସୁଧାର ଆଣିଥିଲେ । ସନ ୧୯୬୪ରେ ତାଙ୍କର ପାର୍ଟି ସ‌ହକର୍ମୀମାନେ ତାଙ୍କୁ କ୍ଷମତାଚ୍ୟୁତ କରିଦେଇଥିଲେ ଓ ତାଙ୍କ ବଦଳରେ ଲିଓନିଦ ବ୍ରେଜନେଭଙ୍କୁ   ପ୍ରଥମ ସେକ୍ରେଟାରୀ ଓ ଆଲେକ୍ସି କୋସିଜିନଙ୍କୁ   ପ୍ରଧାନ ମନ୍ତ୍ରୀ ପଦବୀରେ ଅଲଙ୍କୃତ କରେଇଥିଲେ । କୃସ୍ଚେଭଙ୍କ ଜନ୍ମ ଏପ୍ରିଲ ୧୫, ୧୮୯୪ରେ ହୋଇଥିଲା, ଜନ୍ମସ୍ଥାନ କାଲିନୋଭକା  ( ,) ଯାହା ଏବେକାର କୁର୍ସକ ଓବ୍ଲାସ୍ଟ ନାମରେ ପରିଚିତ ଓ ଉକ୍ରାନିଆନ ସୀମାରେ ଅବସ୍ଥିତ  । ତାଙ୍କ ପିତାମାତାଙ୍କ ନାମ ସର୍ଜେଇ କୃସ୍ଚେଭ ଓ ଜେନିୟା କୃସ୍ଚେଭ ଥିଲା ଓ ସେମାନେ ଋଷିଆର ଗୋଟିଏ ଗରିବ ଚାଷୀ ପରିବାରର ସଦସ୍ୟ ଥିଲେ । ତାଙ୍କର ଯୁବାବସ୍ଥାରେ ସେ ଧାତୁ ଶ୍ରମିକ ଭାବରେ ନିଯୁକ୍ତ ହୋଇଥିଲେ ଓ ଋଷିଆର ଗୃହ ଯୁଦ୍ଧ ସମୟରେ ସେ ରାଜନୀତିକ କମିସାର   ହୋଇଥିଲେ । ଲାଜର କାଗାନୋଭିଚଙ୍କ ସାହାଯ୍ୟରେ ସେ ଧୀରେ ଧୀରେ ସୋଭିଏଟ ଶାସନ କଳର ଉପରକୁ ଉଠିଲେ । ଜୋସେଫ ସ୍ଟାଲିନ‌ଙ୍କର    '   ଗ୍ରେଟ ପର୍ଜକୁ   ବୈଧ କ‌ହୁଥିଲେ ଓ ହଜାର ହଜାର ଲୋକଙ୍କର ଗିରଫଦାରୀଙ୍କୁ ସମର୍ଥନ କରୁଥିଲେ । ଉକ୍ରେନିଆନ ଏସଏସଆରକୁ ଶାସନ କରିବାକୁ ସ୍ଟାଲିନ କୃସ୍ଚେଭଙ୍କୁ ପଠେଇଥିଲେ ଓ ସେଠାରେ ସେ ପର୍ଜେସ ଚଲେଇଲେ । ସୋଭିଏଟ ୟୁନିଅନର ଗ୍ରେଟ ପାଟ୍ରିଓଟିକ ଯୁଦ୍ଧ  (  ) ସମୟରେ କୃସ୍ଚେଭ ପୁନର୍ବାର କମିଶାର ନିଯୁକ୍ତ ହୋଇଥିଲେ ତ‌ଥା ସ୍ଟାଲିନ ଓ ଓ ତାଙ୍କର ଜେନେରାଲଙ୍କ ମଧ୍ୟରେ ଯୋଗସୂତ୍ର କାମ କରୁଥିଲେ  । ରକ୍ତାକ୍ତ ସ୍ଟାଲିନ‌ଗ୍ରାଡ ପ୍ରତିରୋଧ   ସମୟରେ କୃସ୍ଚେଭ ସେଠାରେ ଥିଲେ ଓ ସାରା ଜୀବନ ସେ ଏଥିପାଇଁ ଗର୍ବ ଅନୁଭବ କରୁଥିଲେ । ଯୁଦ୍ଧ ପରେ ସେ ଉକ୍ରେନ ଫେରିଆସିଲେ ଓ ପୁନର୍ବାର ସ୍ଟାଲିନଙ୍କର ଏକ ନିକଟ ଉପଦେଷ୍ଟା ଭାବରେ କାମ କରିବା ନିମନ୍ତେ ଡାକରା ପାଇ ଯାଇଥିଲେ । ମାର୍ଚ୍ଚ ୫, ୧୯୫୩ରେ ସ୍ଟାଲିନ‌ଙ୍କ ମୃତ୍ୟୁ ହେବା ପରେ ସୃଷ୍ଟି ହୋଇଥିବା କ୍ଷମତା କନ୍ଦଳରେ ତାଙ୍କର ପ୍ରଥମ ସେକ୍ରେଟାରୀଙ୍କୁ କାଉନସିଲ ଅଫ ମିନିଷ୍ଟରରେ ରଖିବା ପରେ କୃସ୍ଚେଭ ବିଜୟୀ ହୋଇଥିଲେ । ଫେବ୍ରୁଆରୀ ୨୫, ୧୯୫୬ରେ ହୋଇଥିବା ପାର୍ଟି କଂଗ୍ରେସରେ ସେ ଏକ ସିକ୍ରେଟ ସ୍ପିଚ ବା ଗୁପ୍ତ ବକ୍ତବ୍ୟ ଦେଇଥିଲେ ଯେଉଁଥିରେ ସେ ସ୍ଟାଲିନ‌ଙ୍କର ପର୍ଜେସକୁ ସେ ଭର୍ତ୍ସନା କରିଥିଲେ ଓ ଏହା ପରେ ସୋଭିଏଟ ୟୁନିଅନରେ ଏକ ସ୍ୱଳ୍ପ ଅତ୍ୟାଚାରୀ ଯୁଗ ଆରମ୍ଭ କରିଥିଲେ ।
ଫଗୱାରା ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର କପୁର୍ଥଲ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଫଗୱାରା ୩୧.୨୧୮୫ ଉତ୍ତର ଅକ୍ଷାଂଶ ଓ ୭୫.୭୭୧୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫଗୱାରା ସହରର ମୋଟ ଜନସଂଖ୍ୟା ୯୫୬୨୬ ଅଟେ । ସେଥି ମଧ୍ୟରୁ ୫୩.୯୧% ଜଣ ପରୁଷ ହୋଇଥିବା ବେଳେ ୪୬.୦୯% ଜଣ ନାରୀ ଅଟନ୍ତି । ଫଗୱାରାର ସାକ୍ଷରତା ହାର ୭୬.୫୪% ଅଟେ । ଏହା ଜାତୀୟ ହାରଠାରୁ -୧୧.୭୦% ପ୍ରତିଶତ କମ ଅଟେ । ସେଥିରୁ ୪୩.୦୭% ପ୍ରତିଶତ ପୁରୁଷ ଓ ୩୩.୪୭% ନାରୀ ଅଟନ୍ତି । ୧୦.୪୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ଫଗୱାରାର ସରକାରୀ ଭାଷା ଅଟେ ।
ଗୋପବନ୍ଧୁ ପାତ୍ର  (୧୨ ଅପ୍ରେଲ ୧୯୨୮ - ୩ ଅପ୍ରେଲ ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୧ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗୋପବନ୍ଧୁ ପାତ୍ର ୧୯୨୮ ମସିହାର ଅପ୍ରେଲ ମାସ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦିବ୍ୟସିଂହ ପାତ୍ର ଓ ପତ୍ନୀଙ୍କ ନାମ ସଚଳମଣି ପାତ୍ର । ରାଜନୈତିକ ଜୀବନ ଗୋପବନ୍ଧୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ଗୋପବନ୍ଧୁ ପାତ୍ର ୧୯୯୮ ମସିହାର ଅପ୍ରେଲ ୩ ତାରିଖରେ ୬୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ମଳଦ୍ୱାର ଫିଷ୍ଟୁଲା ବା ଭଗନ୍ଦର ରୋଗରେ ମଳନଳୀ ‌ସ‌ହ ମଳଦ୍ୱାର ପାଖ ଚର୍ମ ଏକ ନଳୀ ମାଧ୍ୟମରେ ସଂଯୁକ୍ତ ହୋଇଯାଏ ଓ ଏହା ଏକ ଦୀର୍ଘକାଳୀନ ବ୍ୟାଧି । ଏହାର ଲକ୍ଷଣଗୁଡ଼ିକ ଏହି ରୋଗ ହେଲେ ମଳାଶୟ ଯନ୍ତ୍ରଣା ଓ ପୂଜ ନିଷ୍କାସନ ହୁଏ ।  ଏହି ରୋଗ ଜଟିଳ ହେଲେ ପୁନର୍ବାର ଫିଷ୍ଟୁଲା, ବା ମଳପଥ ସ୍ଟେନୋସିସ ହୋଇପାରେ । ରୋଗ ଜଟିଳ ହେଲେ ମଳପଥ ସଂକୋଚନ, ଅସଞ୍ଜତ ମଳତ୍ୟାଗ ଏବଂ ଫିଷ୍ଟୁଲାର ପୁନରାବୃତ୍ତି ଅନ୍ତର୍ଭୁକ୍ତ ହୋଇପାରେ  ସବୁଠାରୁ ସାଧାରଣ କାରଣ ହେଉଛି ଏକ ପୂର୍ବତନ ଆନାଲ ଆବସେସ ବା ପୁଞ୍ଜିତ ପୂଜ ଯାହା ଆରୋଗ୍ୟ ହୋଇନଥାଏ  କ୍ରନ୍ ରୋଗ, ବିକିରଣ ଚିକିତ୍ସା, ମେଦବହୁଳତା, ମଧୁମେହ, ଧୂମପାନ, ଅଧିକ ରକ୍ତ ଲିପିଡ ସ୍ତର ଏବଂ ବ୍ୟାୟାମର ଅଭାବ ଯୋଗୁ ଏହି ସଙ୍କଟ ଆସିପାରେ । ଏହା ସାଧାରଣତଃ ମଳାଶୟ ଗ୍ରନ୍ଥିରୁ ଆରମ୍ଭ ହୁଏ ଯାହା ଆଭ୍ୟନ୍ତରୀଣ ଓ ବାହ୍ୟ ସ୍ଫିଙ୍କଟର ମଧ୍ୟରେ ଥାଏ ଓ ଆନାଲ୍ କେନାଲରେ ନିଷ୍କାସିତ ହୁଏ  ଯଦି ଗୋଟିଏ ଟ୍ରାକ୍ଟ ଅଛି, ୩୦%ରୁ କମ୍ ବାହ୍ୟ ସ୍ଫିଙ୍କଟର ଜଡ଼ିତ ଅଛି, କୌଣସି ଅନ୍ତର୍ନିହିତ କାରଣ ନାହିଁ ତାହାକୁ ସାଧାରଣ କୁହାଯାଏ ଅନ୍ୟଥା ଏହାକୁ ଜଟିଳ ଶ୍ରେଣୀଭୁକ୍ତ କରାଯାଏ  ନିଶ୍ଚେତକ ଦେଇ ପରୀକ୍ଷା କରାଯାଏ ଓ ମେଡିକାଲ ଇମେଜିଙ୍ଗ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ସାଧାରଣତଃ ଅନେକ ଉପାୟରେ ଏହାର ଶଲ୍ୟ ଚିକିତ୍ସା କରାଯାଏ  ଆଣ୍ଟିବାୟୋଟିକ୍ ସାଧାରଣତଃ ଆବଶ୍ୟକ ହୁଏ ନାହିଁ  କ୍ରନ୍ ରୋଗ ସହିତ ଜଡ଼ିତ ବ୍ୟକ୍ତିମାନଙ୍କର ଆଣ୍ଟିବାୟୋଟିକ ଅତି କମରେ ଆରମ୍ଭରୁ ଆବଶ୍ୟକ ହୋଇପାରେ  ୧୦୦,୦୦୦ ପୁରୁଷଙ୍କ ମଧ୍ୟରୁ ପ୍ରାୟ ୧୨ ଜଣ ଏବଂ ୧୦୦,୦୦୦ ମହିଳାଙ୍କ ମଧ୍ୟରୁ ୬ ଜଣ ପ୍ରଭାବିତ ହୁଅନ୍ତି। ସାଧାରଣତଃ ୨୦ରୁ ୪୦ ବର୍ଷ ବୟସ ମଧ୍ୟରେ ଏହି ରୋଗ ହୁଏ ।
ପିପିଲି  (କ୍ରମିକ ସଂଖ୍ୟା: ୧୧୦) ପୁରୀ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ପିପିଲି  (ବି), ପିପିଲି ବ୍ଳକ ଓ ଡେଲାଙ୍ଗ ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଦୀପ ମହାରଥୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଯୁଧିଷ୍ଠିର ସାମନ୍ତରାୟଙ୍କଠାରୁ ୩୩୪୭୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଦୀପ ମହାରଥୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଯୁଧିଷ୍ଠିର ସାମନ୍ତରାୟଙ୍କଠାରୁ ୧୨,୫୦୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୯ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ମ୍ୟାସୋସ୍‌ପଣ୍ଡିଲସ   : ; - - - - ; ,   ,  " "    ,  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଆଫ୍ରିକାରୁ ମିଳିଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା । ଇତିହାସ ଶ୍ରେଣୀ ବିଭାଗ ଆହୁରି ଦେଖନ୍ତୁ ଆଧାର ବହି ଆଧାର   (1995). 1-85471-648-4.  & .   (2004). , . 0-520-24209-2. ଆହୁରି ପଢନ୍ତୁ ବାହାର ଲିଙ୍କ 2011-02-08 .  .  .  " "  2006-09-23 .  " "   ( ମଇ ୩, ୨୦୦୭) . !
ନେସିରିଟାଇଡ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ନାଟ୍ରେକୋର ଏକ ବିକ୍ରୟ ନାମ, ହେଉଛି ତୀବ୍ର ଅଣକ୍ଷତିପୁର୍ତ୍ତ ହୃଦଘାତର ଚିକିତ୍ସା ପାଇଁ ବିକଶିତ ହୋଇଛି  । ତଥାପି ଉପକାରର ପ୍ରମାଣ ଦେଖାଇବାରେ ବିଫଳ ହୋଇଛି । ଏହାକୁ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ମୁଣ୍ଡବିନ୍ଧା, ଅଇ, ଏବଂ ପିଠି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ବୃକ୍‌କ ସମସ୍ୟା ଏବଂ ମୃତ୍ୟୁ ହୋଇପାରେ । ଏହା ବି-ପ୍ରକାରର ନାଟ୍ରିୟୁରେଟିକ୍ ପେପ୍ଟାଇଡର ଏକ ରେକମ୍ବିନାଣ୍ଟ ଆକାର ଯାହା ଫଳରେ ରକ୍ତନଳୀ ସ୍ଫିତାବସ୍ଥାରେ ପରିଣତ ହୁଏ । ୨୦୦୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ନେସିରିଟାଇଡ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୧.୫ ମିଲିଗ୍ରାମ ବିଶିଷ୍ଟ ଭାଏଲର ମୂଲ୍ୟ ୧୧୦୦ ଡଲାର । ବାଣିଜ୍ୟିକ ବିକ୍ରୟ ୨୦୨୧ ସୁଦ୍ଧା ବନ୍ଦ ହୋଇଯାଇଛି ।
ରଖିଲେ ଶିବ ମାରିବ କିଏ, ୧୯୯୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରଣଜିତ ବିଶ୍ୱାଳ ଏବଂ ମାନସୀ ବିଶ୍ୱାଳ । ଟି. ରାଜେନ୍ଦ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ରତିକାନ୍ତ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଂଗ୍ରାମ ବିଶ୍ୱାଳ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ନିର୍ଦ୍ଦେଶନା ଆରମ୍ଭ କରିଥିଲେ । ଉତ୍ତମ ମହାନ୍ତି, ଅପରାଜିତା ମହାନ୍ତି, ବୀଣା ମହାରଣା, ରାଇମୋହନ ପରିଡ଼ା, ସିଦ୍ଧାନ୍ତ ମହାପାତ୍ର, ପ୍ରିୟଙ୍କା ମହାପାତ୍ର, ଦେବୁ ବୋଷ, ଦୁଃଖିରାମ ସ୍ୱାଇଁ, ଜୟୀରାମ ସାମଲ, ମାମିନା, ଗୀତା ଦତ୍ତ, ସତ୍ୟ, ବ୍ରଜ ସିଂହ, ଧୀର ବିଶ୍ୱାଳ, ନରେନ୍ଦ୍ର ବେହେରା, ଅସୀତ ପତି, ନବନୀତା, ମୁନୁ ପତି, କୁଳମଣି ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ଅପରାଜିତା ମହାନ୍ତି ବୀଣା ମହାରଣା ରାଇମୋହନ ପରିଡ଼ା ସିଦ୍ଧାନ୍ତ ମହାପାତ୍ର ପ୍ରିୟଙ୍କା ମହାପାତ୍ର ଦେବୁ ବୋଷ ଦୁଃଖିରାମ ସ୍ୱାଇଁ ଜୟୀରାମ ସାମଲ ମାମିନା ଗୀତା ଦତ୍ତ ସତ୍ୟ ବ୍ରଜ ସିଂହ ଧୀର ବିଶ୍ୱାଳ ନରେନ୍ଦ୍ର ବେହେରା ଅସୀତ ପତି ନବନୀତା ମୁନୁ ପତି କୁଳମଣି ସାହୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ, ପୂର୍ଣ୍ଣେନ୍ଦୁ ଦାସ ମହାପାତ୍ର, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୀତା ଦାଶ, ବିଭୁ କିଶୋର, ଲୋପିତା ମିଶ୍ର, ଅକ୍ଷୟ ମହାନ୍ତି, ଦେବାଶିଷ ମହାପାତ୍ର, ପ୍ରିତିନନ୍ଦା ରାଉତରାୟ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦସ୍ୟୁ ରତ୍ନାକର ୧୯୬୨ ମସିହାରେ ମୁକ୍ତିଲାଭ କରିଥିବା ଏକ ଆଂଶିକ ରଙ୍ଗୀନ ଓଡ଼ିଆ କଥାଚିତ୍ର । କୃଷ୍ଣଚନ୍ଦ୍ର ତ୍ରିପାଠୀଙ୍କ ପ୍ରଯୋଜନା ଓ ପ୍ରଭାତ ମୁଖାର୍ଜୀଙ୍କ ନିର୍ଦ୍ଦେଶନାରେ ନିର୍ମିତ ଏଇଟି ଓଡ଼ିଆ କଥାଚିତ୍ର ଇତିହାସରେ ପ୍ରଥମ ଆଂଶିକ ରଙ୍ଗୀନ ଛବି । ଏଥିରେ ଶରତ ପୂଜାରୀ ନାୟକ ଭୂମିକାରେ ଅଭିନୟ କରିଥିବା ବେଳେ ପ୍ରଶାନ୍ତ ନନ୍ଦ ଶିଶୁ କଳାକାର ଭାବେ ଅଭିନୟ କରିଥିଲେ । ଅଭିନୟରେ ଓଡ଼ିଆ କଥାଚିତ୍ର  ଦସ୍ୟୁ ରତ୍ନାକର ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ଶରତ ପୂଜାରୀ କୃଷ୍ନା ପ୍ରଶାନ୍ତ ନନ୍ଦ ମାଷ୍ଟର ମାଣିଆ ଧୀରେନ୍ଦ୍ର ରମେଶ ଶାନ୍ତି ଗୀତ ଓ ସଙ୍ଗୀତ ବାଳକୃଷ୍ଣ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଜ୍ୟୋତିର୍ମୟୀ ବଳ ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ  ମୁଁ ମିସ୍‍ ଓଡ଼ିଶା  ଗ୍ରାଣ୍ଡ ଫିନାଲେରେ  ମୁଁ ମିସ୍‍ ଓଡ଼ିଶା '-୨୦୧୪ବର୍ଷ ପାଇଁ ବିବେଚିତ ହୋଇଥିଲେ । ଭୁବନେଶ୍ୱରରେ ଏମ୍‍ବିଏ ପଢୁଥିବା ଜ୍ୟୋତିର୍ମୟୀ ମଡେଲିଂ କରୁଛନ୍ତି । ବିଶ୍ୱସୁନ୍ଦରୀ ପ୍ରତିଯୋଗିତା ପାଇଁ ବି ସେ ପ୍ରସ୍ତୁତି କରିବେ । ସୁଯୋଗ ମିଳଲେ ବଲିଉଡରେ କାମ କରିବାକୁ ଇଛା ରଖିଛନ୍ତି । କଲର୍ସ ଓଡ଼ିଆରେ ପ୍ରସାରିତ ଧାରାବାହିକ ବଡ଼ ଘର ବଡ଼ ଗୁମର କଥାରେ ସେ ଅଭିନୟ କରିଥିଲେ । ଏହାପରେ ସେ ଓଡ଼ିଆ କଥାଚିତ୍ର କଳ୍କୀରେ ଅଭିନୟ କରିଥିଲେ ।
ଜନ ବୀମସ  ୨୧ ଜୁନ ୧୮୩୭   ୨୪ ମଇ ୧୯୦୨  ଜଣେ ବ୍ରିଟିଶ ଭାରତର ସରକାରୀ କର୍ମଚାରୀ ଓ ଲେଖକ ଥିଲେ । ପଞ୍ଜାବରେ ମାର୍ଚ୍ଚ ୧୮୫୯ରୁ ୧୮୬୧ ଶେଷ ପର୍ଯ୍ୟନ୍ତ ଓ ତା ପରଠାରୁ ତାଙ୍କ ଚାକିରୀ ଶେଷ  (୧୮୯୩) ପର୍ଯ୍ୟନ୍ତ ବଙ୍ଗଳାରେ ଥିଲେ  । ଭାରତୀୟ ଇତିହାସ, ସାହିତ୍ୟ ଓ ଭାଷାର ବିଦ୍ୱାନ ଥିଲେ । ଇଣ୍ଡୋ ଆର୍ଯ୍ୟ ଭାଷାରେ ସେ ୩ ଖଣ୍ଡ ତୁଳନାତ୍ମକ ବ୍ୟାକରଣ ଲେଖିଥିଲେ । ମାର୍ଚ୍ଚ ୧୮୯୩ରେ ଭାରତୀୟ ସିଭିଲ ସର୍ଭିସରୁ ଅବସର ନେବା ପର୍ଯ୍ୟନ୍ତ ବିମସ ଭାରତୀୟ ଜୀବନ ଉପରେ ଅତ୍ୟଧିକ ଜ୍ଞାନ ଲାଭ କରିଥିଲେ । ସନ ୧୮୯୬ରେ ସେ ତାଙ୍କ ଜୀବନ କାହାଣୀ ଲେଖିବାକୁ ଇଚ୍ଛାକଲେ । ବଙ୍ଗଳା ସିଭିଲିଆନର ସ୍ମୃତି   ନାମକ ବ‌ହିର ପ୍ରଥମ ଖଣ୍ଡ ସନ ୧୯୬୧ରେ ଛପା ହୋଇଥିଲା । ପ୍ରାକ୍ ଜୀବନ ଇଂଲଣ୍ଡର ଉଇଲିୟମ ୪ଙ୍କର ମୃତ୍ୟୁ ତ‌ଥା ରାଣୀ ଭିକ୍ଟୋରିଆଙ୍କର ସିଂହାସନ ଆରୋହଣର କିଛି ଘଣ୍ଟା ପରେ ଗ୍ରୀନଉଇଚର ରୟଲ ନାଭାଲ ଡାକ୍ତରଖାନାରେ ବିମସ ଜନ୍ମ ଗ୍ରହଣ କରିଥିଲେ । ତାଙ୍କ ତାଙ୍କ ପିତା ରେଭରେଣ୍ଡ ଥୋମାସ୍ ବିମସ ଥିଲେ ଯେ ସେଣ୍ଟ ଜେମ୍‌ସ୍ ଚର୍ଚ୍ଚରେ ପ୍ରିଚର ଥିଲେ । ତାଙ୍କ ଜେଜେବାପା ଜଣେ ବାରିଷ୍ଟର ଥିଲେ ଓ ପରେ ଲିଙ୍କନ ଇନ୍‌ର ବେଞ୍ଚର ଥିଲେ । ସନ ୧୮୪୭ରେ ମର୍ଚାଣ୍ଟ ଟେଲର ସ୍କୁଲ ଓ ହେଲି କଲେଜରେ  (ସନ ୧୮୫୬) ଶିକ୍ଷା ଆରମ୍ଭ ପୂର୍ବରୁ ବିମସ ତାଙ୍କ ପିତାଙ୍କ ସ‌ହ ଇଂଲଣ୍ଡର ବିଭିନ୍ନ ସ୍ଥାନ ବୁଲି ଦେଖିଥିଲେ  । ହେଲିବେରିର ଚତୁର୍ଥ ଟର୍ମରେ ସେ କ୍ଲାସିକ, ସଂସ୍କୃତ ପୁରସ୍କାର ଓ ପର୍ସିଆନ ମେଡାଲ ପାଇତିଲେ । ତାଙ୍କର ଭାଷା ପ୍ରିତୀ ତାଙ୍କୁ ବ‌ହୁତ ସାହାଯ୍ୟ କରିଥିଲା କଲିକତାରେ ପ୍ରାରମ୍ଭିକ ପରୀକ୍ଷାରେ ଅତି ଉତ୍ତମ କରିଥିଲେ । ଭାରତ ସନ ୧୮୫୮ରେ ବିମସ ଇଣ୍ଡିଆନ ସିଭିଲ ସର୍ଭିସରେ  (ଆଇସିଏସ) ଯୋଗ ଦେବାକୁ ଭାରତ ଆସି ପଞ୍ଜାବରେ ମାର୍ଚ୍ଚ ୧୮୫୯ରୁ ୧୮୬୧ ଶେଷ ପର୍ଯ୍ୟନ୍ତ ଥିଲେ ଓ ବେଙ୍ଗଲ ପ୍ରେସିଡେନ୍ସିରେ ସ୍ଥାୟୀ କଲେକ୍ଟର ସନ ୧୮୬୭ରେ ଓ କମିସନତ ସନ ୧୮୮୧ରେ ହୋଇଥିଲେ  । ମେମ୍ବର ଅଫ ବୋର୍ଡ଼ ଅଫ ରେଭିନ୍ୟୁର ସଭ୍ୟ ଭାବରେ ୩ ଥର ନିଯୁକ୍ତ ହୋଇଥିଲେ । ବେଙ୍ଗଲର ଅନେକ ଜିଲ୍ଲାର ଜିଲ୍ଲା ଅଫିସର ଓ କଲେକ୍ଟର ପଦବୀରେ ଥିଲେ ଓ ଚିଟ୍ଟାଗଞ୍ଜର କମିସନର ହୋଇ ସନ ୧୮୯୩ରେ ଅବସର ନେଇଥିଲେ । ସନ ୧୯୬୧ ପର୍ଯ୍ୟନ୍ତ ଛପା ହୋଇନଥିବା ତାଙ୍କର ଆତ୍ମଜୀବନୀରେ ସେ ନିଜକୁ ଜଣେ  "ଅଜ୍ଞାତ ଲୋକ- ଜଣେ ସାଧାରଣ ମଧ୍ୟମ ଶ୍ରେଣୀର ଇଙ୍ଗ୍ଲିସ୍ ଲୋକ"  ଭାବରେ ବର୍ଣ୍ଣନା କରିଥିଲେ । ଜୀବିକା ବିମସ ଜୀବିକା ଆରମ୍ଭରୁ ତାଙ୍କର ଜ୍ଞାନ ଦାନ ଆରମ୍ଭ କରିଦେଇଥିଲେ ।  ' . ଚମ୍ପାରନ ଜିଲ୍ଲାରେ ଥିବାବେଳେ ସେ ବେଙ୍ଗଲ ଏସିଆଟିକ ସୋସାଇଟିରେ ରଚନା ଛପେଇଥିଲେ । ଭାରତୀୟ ଅଫିସ୍ ଫର୍ମମାନଙ୍କରେ ଆରବୀୟ ଭାଷା ରହିବା ଉପରେ ପ୍ରଶ୍ନବାଚୀ ଚିହ୍ନ ଉଠେଇଥିଲେ । ବିଶପ୍ କାଲ୍ଡୱେଲଙ୍କ ରଚିତ  ' ଦ୍ରାବିଡ଼ିଆନ ଭାଷାର ତୁଳନାତ୍ମକ ବ୍ୟାକରଣ ମଡେଲରେ ସେ ଆର୍ୟନ ଭାଷାରେ ଏପରି ବ ‌ହି ଲେଖିବାକୁ ଆରମ୍ଭ କଲେ । ପୁରାତନ ହିନ୍ଦୀ ଲେଖକ ଚାନ୍ଦ ବରଦୋଇ ଓ ଅନ୍ୟମାନଙ୍କ ଉପରେ ରଚନା ଓ ଓଡ଼ିଶାର ଇତିହାସ  (୧୮୭୦-୧୮୮୩) ତ‌ଥା ପୁରାତନତା ଉପରେ ରଚନା ଲେଖି ଜର୍ନାଲ ଅଫ ବେଙ୍ଗଲ ଏସିଆଟିକ ସୋସାଇଟିକୁ ଦେଇଥିଲେ  । ସନ ୧୮୯୧ରେ ବେଙ୍ଗଲି ବ୍ୟାକରଣ ଛପେଇ ଥିଲେ ଓ ଅବସର ପରେ ଇମ୍ପିରିଆଲ ଓ ଏସିଆଟିକ କ୍ୱାର୍ଟରଲି ରିଭିୟୁରେ ଲେଖା ପ୍ରଦାନ କରୁଥିଲେ । ସେ ଖ୍ୟତନାମା ହୋଇଗଲେ କମ୍ପ୍ୟାରେଟିଭ ଗ୍ରାମାର ଅଫ ଦି ଆର୍ୟନ ଲାଙ୍ଗୁଏଜ ଅଫ ଇଣ୍ଡିଆ ଲେଖି ଯାହା ଅଲଗା ବ‌ହି ଆକାରରେ ୧୮୭୨, ୧୮୭୯ ଓ୧୮୯୫ରେ ଛପା ହୋଇଥିଲା ।
କଳମ ବା କଳମ ଶାଗ ହେଉଛି ଏକ ସପୁସ୍ପକ ଗୁଳ୍ମଜାତୀୟ ବର୍ଷଜୀବୀ ଉଦ୍ଭିଦ, ଯାହା ମୁଖ୍ୟତଃ ପାଣିରେ ଅଥବା ସନ୍ତସନ୍ତିଆ ଜାଗାରେ ବଢ଼ିଥାଏ। କଳମ ଦୁଇ ପ୍ରକାର ହୋଇଥାଏ, ଗୋଟିଏ ହେଲା କଳମ ଶାଗ - ଶାଗ ଭାବେ ବ୍ୟବହାର କରାଯାଉଥିବା ଛୋଟ ଛୋଟ ପତ୍ର ଯୁକ୍ତ କଳମ ଓ ଅନ୍ୟଟି ହେଲା ବିଲ ହୁଡ଼ାରେ ବାଡ଼ ଭାବେ ଲଗା ଯାଉଥିବା ବିଲ କଳମ, ଯାହାର ପତ୍ର ଅପେକ୍ଷାକୃତ ବଡ଼ ଆକାରର ହୋଇଥାଏ ଓ ଗଛ ଅଧିକ ଉଚ୍ଚ ଓ ସବଳ କାଣ୍ଡଯୁକ୍ତ ହୋଇଥାଏ। ଉଭୟ ଗଛର କାଣ୍ଡ ପୋଲା ହୋଇଥାଏ। ଏହି ଗଛ ମୁଖ୍ୟତଃ ପୃଥିବୀର କ୍ରାନ୍ତିୟ ଓ ଉପକ୍ରାନ୍ତିୟ ମଣ୍ଡଳରେ ଦେଖାଯାଏ। ଇଂରାଜିରେ ଏହାକୁ ଓ୍ୱାଟର ସ୍ପିନାକ  (ପାଣି ପାଳକ) ବା ରିଭର ସ୍ପିନାକ  ନଦୀ ପାଳକ   ( , ) ବୋଲି ମଧ୍ୟ କୁହାଯାଇଥାଏ । ଏହାକୁ ଚିନା ପାଳକ,  " "  ବା କାଂଗକଂଗ ବୋଲି କହିଥାନ୍ତି। ବଂଲାଦେଶରେ ଏହାକୁ କଲମି ଶାକ ବୋଲି କୁହାଯାଏ। ଏହା ପାଣିରେ ଆପେ ଆପେ ବ୍ୟାପେ। ଏହି ଗଛର ଫୁଲରୁ ମଞ୍ଜି ଜାତ ହୁଏ, ଯାହାକୁ ଏହି ଗଛର ବଂଶବୃଦ୍ଧି ପାଇଁ ବ୍ୟବହାର କରାଯାଇପାରେ। ବିବିଧ ଭାଷାରେ ନାମ ଉପକାରିତା ଓ ଉପଯୋଗ ବ୍ୟଂଜନ ଏହା ଓଡ଼ିଶାରେ ଏକ ଲୋକ ପ୍ରିୟ ଶାଗ। ପଖାଳ ଭାତ ସାଙ୍ଗକୁ କଳମ ଶାଗର ଖରଡ଼ା ବହୁତ ସ୍ୱାଦିଷ୍ଠ। ଔଷଧୀୟ ଗର୍ଭବତୀ, ମଧୁମେହଗ୍ରସ୍ତ ମୂଷାମାନଙ୍କ ଉପରେ ପରୀକ୍ଷଣ କରି ଜଣା ଯାଇଛି ଯେ, ଏହା ରକ୍ତ ଶର୍କରାକୁ କମାଇବାରେ ଉପଯୋଗୀ ହୋଇଥାଏ। ଅଫିମ ଓ ଶଂଖୁଆ ବିଷର ପ୍ରତିକ୍ରିୟାକୁ କମ୍ କରିବାପାଇଁ (ଗଛର ରସ) ସାଧାରଣ ଦୁର୍ବଳତା ଓ ସ୍ନାୟୁବିକ ଦୁର୍ବଳତାକୁ ଦୂର କରିବାପାଇଁ  (ସର୍ବାଙ୍ଗ) କୋଷ୍ଠ  (ଝାଡ଼ା) ପରିସ୍କାର କରିବାପାଇଁ  (ଗଛର ରସ) ଅପକାରିତା ଏହି ଗଛ ମାଧ୍ୟମରେ ଏକ ପ୍ରକାରର ପରଜୀବୀ ବ୍ୟାପିଥାଏ, ଯାହା ମାନବ ଓ ଘୁଷୁରି ଅନ୍ତ୍ରରେ ବଢ଼ି ଫ୍ଲାସ୍କିଓଲୋପାସିଆସିସ ନାମକ ରୋଗ ଉତ୍ପନ୍ନ କରିଥାଏ । ବିଦେଶରେ କଳମଶାଗର ବ୍ୟଂଜନ ଆଉମଧ୍ୟ ଦେଖନ୍ତୁ ଔଷଧୀୟ ଗଛଲତାମାନଙ୍କର ତାଲିକା ବିଭିନ୍ନ ପ୍ରକାର ଶାଗର ତାଲିକା ଶାଗ ଆଧାର ବାହାର ଆଧାର : 2006-10-06 . ଙ୍କ ସୌଜନ୍ୟରୁ , 2006-04-24 .   2006-09-26 . -   2012-03-07 .,. କଳମ ବିଷୟରେ ସାଧାରଣ ତଥ୍ୟ ଓ ଅନ୍ୟାନ୍ୟ ସୂଚନାର ସଂଗ୍ରହ।
ଇବ ନଦୀ ,ମହାନଦୀର ଏକ ଉପନଦୀ । ଏହା ଉତ୍ତର ପୂର୍ବ ଓ କେନ୍ଦ୍ରୀୟ ଭାରତରେ ପ୍ରବାହିତ ହୋଇ ହୀରାକୁଦ ଜଳଭଣ୍ଡାରରେ ପତିତ ହୁଏ । ଏହାର ଉତ୍ପତ୍ତି ପାଣ୍ଡରାପେଟ ପାଖ ପାହାଡ଼ର ୭୬୨ ମିଟର ଉଚ୍ଚତାରୁ ହୋଇଛି । ଏହା ଛତିଶଗଡ଼ ରାଜ୍ୟର ରାୟପୁର ଓ ଜଶପୁର ଜିଲ୍ଲା ଦେଇ ପ୍ରବାହିତ ହୋଇ ଆସି ଓଡ଼ିଶା ରାଜ୍ୟର ଝାରସୁଗୁଡ଼ା ଓ ସୁନ୍ଦରଗଡ଼ ଜିଲ୍ଲାରେ ପ୍ରବେଶ କରି ପରିଶେଷରେ ହୀରାକୁଦ ବନ୍ଧର ଜଳଭଣ୍ଡାରରେ ପତିତ ହୁଏ । ଇବ ଉପତ୍ୟକାର ବହୁତ ଅଞ୍ଚଳ କୋଇଲା ଖଣିଦ୍ୱାରା ସମୂର୍ଦ୍ଧ । ଝାରସୁଗୁଡ଼ା ନିକଟସ୍ଥ ମହାନଦୀ କୋଇଲାଖଣିର ଅଧିକାଂଶ ଅଞ୍ଚଳ ଏହି ଇବ ନଦୀ ସମୀପରେ ଅବସ୍ଥିତ । କୋଇଲା ଓ ହୀରାକୁଦ ଜଳଭଣ୍ଡାରର ଜଳ ଉପଲବ୍ଧ ହେଉଥିବାରୁ ଇବ ନଦୀର ତଟବର୍ତୀ ଅଞ୍ଚଳରେ ବହୁ ପରିମାଣରେ କଳ କାରଖାନା ଗଢ଼ି ଉଠିଛି । ଇବ ନଦୀ ସନ୍ନିକଟ ଅଞ୍ଚଳରେ ପ୍ରଚୁର ପରିମାଣରେ ପ୍ରାକୃତିକ ଶୋଭା ରାଜି ଥିବା ଅଞ୍ଚଳ ରହିଛି । ଇବ ନଦୀ ସହ ପୌରଣିକ ସଂଯୋଗ ଥିବା ମଧ୍ୟ କୁହାଯାଏ ।
ଡାରିଫେନାସିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ବାଣିଜ୍ୟ ନାମରେ ନାମରେ ବିକ୍ରି ହୋଇଥିବା ଅତିସକ୍ରିୟ ମୂତ୍ରାଶୟର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହାକୁ ଦିନକୁ ଥରେ ପାଟିରେ ନିଆଯାଏ  ଏହାର ଉପକାର ସାଧାରଣତ ୨ ସପ୍ତାହ ମଧ୍ୟରେ ଦେଖାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି ଏବଂ କୋଷ୍ଠକାଠିନ୍ୟ ଅନ୍ତର୍ଭୁକ୍ତ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କାଶ, ମୂତ୍ରାଶୟ ଯନ୍ତ୍ରଣା, ଅସ୍ପଷ୍ଟ ଦୃଷ୍ଟି, ମୂତ୍ର ଧାରଣ, ଅଣନିଶ୍ୱାସ, ଯୌନ ଅସୁବିଧା ଏବଂ ଉଚ୍ଚ ରକ୍ତଚାପ ହୋଇପାରେ । ଗର୍ଭାବସ୍ଥାରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏକ ଆଣ୍ଟିକୋଲିନରଜିକ ଯାହା ମୂତ୍ରାଶୟକୁ ଆରାମ କରିବାରେ ସାହାଯ୍ୟ କରେ । ୨୦୦୪ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡାରିଫେନାସିନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ବାବଦ ମାସକୁ ପ୍ରାୟ ୩୭ ଡଲାର ଖର୍ଚ୍ଚ ହେଉଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୨୫ ପାଉଣ୍ଡ ।
ଶୁଭି ଆହୁଜା ଜଣେ ଭାରତୀୟ ଅଭିନେତ୍ରୀ, ଯିଏକି ଦୂରଦର୍ଶନ ଓ କଥାଚିତ୍ର ଜଗତରେ କାମ କରନ୍ତି । ୟାରୋ କା ଟସନ ଧାରାବାହିକରେ ସଞ୍ଜୁ ଓ ୨୦୧୫ ମସିହାର ଧାରାବାହିକ ବଡ଼ି ଦେବରାଣୀରେ ମନୀଷା ଭୂମିକା ପାଇଁ ସେ ଜଣାଶୁଣା । ପ୍ରାରମ୍ଭିକ ଜୀବନ ଓ ପେଷା ଅହୁଜା ରାଜସ୍ଥାନର କୋଟାଠାରେ ଜନ୍ମଗ୍ରହଣ କରିଥିଲେ । ୨୦୧୧ ମସିହାରେ, ସେ ଶଙ୍କରଦୀପଙ୍କ ନିର୍ଦ୍ଦେଶିତ ହିନ୍ଦୀ ରୋମାଣ୍ଟିକ୍ ଡ୍ରାମା ଆଶିକି.ଇନ୍ ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଅଭିନୟ ଜୀବନ ଆଲବମ୍ ବ୍ୟକ୍ତିଗତ ଜୀବନ ୨୪ ନଭେମ୍ବର ୨୦୧୫ରେ ଶୁଭୀ ଭାରତୀୟ ଦୂରଦର୍ଶନ ଅଭିନେତା ଅନିରୁଦ୍ଧ ଦାବେଙ୍କୁ ବିବାହ କରିଥିଲେ । ସେମାନଙ୍କର ଗୋଟିଏ ପୁଅ ଅଛି । ଏହି ଦମ୍ପତି ୨୦୧୪ ମସିହାରେ ଜୀ ଟିଭିରେ ପ୍ରସାରିତ ଧାରାବାହିକ ବନ୍ଧନ ଓ ୨୦୧୭ମସିହାରେ ସୋନି ସବ୍‌ରେ ପ୍ରସାରିତ ଧାରାବାହିକ ୟାରୋ କା ଟସନ୍‌ରେ ଏକାଠି କାମ କରିଛନ୍ତି ।
ଲଙ୍କାଆମ୍ବ ହେଉଛି ଏକ ଦ୍ରୁମ ଜାତୀୟ ବହୁ ବୀଜପତ୍ରୀ ସପୁଷ୍ପକ ଉଦ୍ଭିଦ। ଏହାକୁ ଇଂରାଜୀରେ କହିଥାନ୍ତି, ଯାହା ପର୍ତ୍ତୁଗୀଜ ନାମ ରୁ ଆସିଅଛି। ଏହାର ମଞ୍ଜି ଓ ଫଳ ଉଭୟ ଖିଆଯାଏ। ଏହାର କାଣ୍ଡ ବଙ୍କା ତେଢା ହୋଇଥାଏ। ହଳଦିଆ, ଲାଲ ଓ ହଳଦିଆ-ଲାଲ ମିଶା ମିଶି ଫଳର ରଙ୍ଗ ଭେଦରେ ଲଙ୍କାଆମ୍ବ ତିନି ପ୍ରକାରର। ଲଙ୍କା ଆମ୍ବ ଦେଖିବାକୁ କେତେକାଂଶରେ ନାସପାତି ପରି। ଏହାର ମଞ୍ଜି ଯାହା ଫଳର ତଳେ ରହିଥାଏ, ତାହା ଏହାର ଫଳଠାରୁ ଅଧିକ ଲୋକପ୍ରିୟ। ଏହି ମଞ୍ଜିର ଶକ୍ତ ଆବରଣ ଭିତରେଥିବା ଶସକୁହିଁ କାଜୁ କୁହାଯାଏ, ଯାହା ବଜାରରେ କିଣିବାକୁ ମିଳେ। ଏହି ଆବରଣକୁ ଗରମକଲେ ଏକ ପ୍ରକାର ତେଲ ବାହାରେ, ଯାହା ଚର୍ମରେ ଲାଗିଲେ ଘାଆ କରିଦିଏ। କିନ୍ତୁ ଏହି ତେଲର ଅନେକ ଔଷଧୀୟ ଗୁଣ ରହିଛି। କାଜୁର ଫଳ ଯାହା ମଞ୍ଜିର ଉପରେ ଥାଏ, ତାକୁ ଇଂରାଜୀରେ କୁହାଯାଏ। ଏହାକୁ ଗାଁ ଗହଳିରେ ଲୋକମାନେ ଖାଇଥାନ୍ତି। ଲଙ୍କାଆମ୍ବର କେତଟି କିସମ ଖାଇବାକୁ ବହୁତ ମିଠା, ଆଉ କେତୋଟି ଖାଇଲେ ତଣ୍ଡି ଖର ଖର ହୁଏ। ଏହାର ରସ ଅନେକ ପ୍ରକାରର ଔଷଧୀୟ ଗୁଣଯୁକ୍ତ। ଚିନାବାଦାମ ଓ କାଠବାଦାମ ପରି ଏହାର ମଞ୍ଜି ପୌଷ୍ଟିକ କିନ୍ତୁ ସମସ୍ତଙ୍କ ଦେହରେ ଯାଏନାହିଁ। ତେବେ କାଜୁ ଚିନାବାଦାମ ଆଦିଠାରୁ ଅଧିକ ଲୋକଙ୍କ ଦେହରେ ଯାଏ। ପରିଚୟ କାଜୁ ଗଛଟି ଚିର ହରିତ ଓ ଝଙ୍କାଳିଆ, ଯାହା ୧୦ରୁ ୧୨ ମିଟର  (ପାଖାପାଖି ୩୨ ଫୁଟ) ଯାଏ ବଢ଼ିଥାଏ । ଓଡ଼ିଶାରେ ଏହା ଏକ ଅତି ପରିଚିତ ଗଛ। ଉତ୍ପତ୍ତି ଓ ବ୍ୟାପ୍ତି ଏହା ଆମେରିକାରେ ପ୍ରଥମେ ଜାତ ହୋଇଥିଲା ବୋଲି କୁହାଯାଏ। ୧୫୬୦ରୁ ୧୫୬୫ ଖ୍ରିଷ୍ଟାବ୍ଦ ଭିତରେ ପର୍ତ୍ତୁଗୀଜମାନେ ଏହାକୁ ଗୋଆ ଆଣିଥିଲେ। ଏଠୁ ଏହା ଦକ୍ଷିଣପୂର୍ବ ଏସିଆ ଓ ଆଫ୍ରିକାକୁ ବ୍ୟାପିଲା। ପର୍ତ୍ତୁଗୀଜମାନେ ଭାରତକୁ ଭଜାକାଜୁ ନେଇ ବେପାର କରିବାକୁ ଆସୁଥିଲେ। କାରଣ ଭାରତୀୟମାନେ କାଜୁ ଭଜାରେ ପାରଙ୍ଗମ ଥିଲେ। ଉତ୍ପାଦନ ପୃଥିବୀର ୧୦ଟି ପ୍ରମୁଖ କାଜୁ ଉତ୍ପାଦନକାରୀ ଦେଶ  ( ର ୨୦୧୦ତଥ୍ୟ ମେଟ୍ରିକ ଟନରେ) ପୋଷକ ଗୁଣ ଉପଯୋଗ ଔଷଧୀୟ ଏହାର ଛେଲି, ପତ୍ର, ଫୁଲ, ଅଠା, ଫଳ ଓ ମଞ୍ଜିକୁ ଔଷଧ ରୂପରେ ଉପଯୋଗ କରାଯାଏ । ଡାଇରିଆ, ଡାଇବେଟିସ, ମୁଖଗହ୍ୱରରେ ଫୁଲା ଓ ଘାଆରେ  (ଛେଲିର ଅର୍କ) ଦାନ୍ତବିନ୍ଧା, ମାଢ଼ି ଦରଜ, ଅଜୀର୍ଣ୍ଣରେ  (ପତ୍ର) ପରିସ୍ରାର ପ୍ରବାହକୁ ସୁଗମ କରିବାରେ  (ଫୁଲ) ଦେହରୁ କୃମି ଦୂର କରିବାରେ  (ପୁଲ) ଏକ ପ୍ରଭାବଶାଳୀ କୀଟାଣୁନାଶକ ହିସାବରେ  (ଅଠା) ଅନ୍ୟାନ୍ୟ ଏହାର କଞ୍ଚା ବା ଶୁଖିଲା ମଞ୍ଜିକୁ ଚୋପା ଛଡ଼ାଇ ବିଭିନ୍ନ ପ୍ରକାରର ତରକାରୀରେ ବାଟି ଦିଆଯାଏ । ଚୋପାଛଡ଼ା ଶୁଖିଲାମଞ୍ଜି ଏକ ପୌଷ୍ଟିକ ଖାଦ୍ୟ। ଏହା ବିଭିନ୍ନ ପ୍ରକରର ତରକାରୀକୁ ବହଳିଆ କରିବାରେ, ବିଭିନ୍ନ ପ୍ରକାରର ମିଷ୍ଟାନ୍ନରେ, ବିଭିନ୍ନ ପ୍ରକାରର ଆଇସକ୍ରିମରେ ଏହାର ବହୁଳ ପ୍ରୟ।ଗ ହୋଇଥାଏ। ଲୁଣଦିଆ ଭଜାକାଜୁ ଖାଇବାକୁ ସମସ୍ତଙ୍କ ପାଟି ଟାକୁଟାକୁ ହୁଏ। ସାବଧାନୀ ଏହାର ଶୁଖିଲା ମଞ୍ଜିର ଚୋପାରୁ ଏକ ପ୍ରକାରର ତେଲ ବାହାରେ। ବୁଝି ବିଚାରି ସାବଧାନତାର ସହିତ ଏହାର ବ୍ୟବହାର କରିବା ଉଚିତ। ଅନେକ ସ୍ଥଳରେ ଏହାର ବ୍ୟବହାର ବର୍ଜନୀୟ। ଏହାର କଞ୍ଚାମଞ୍ଜିର ବଟା ଗର୍ଭବତୀ ସ୍ତ୍ରୀମାନଙ୍କ ପାଇଁ ଅପକାରୀ।
ମୋଡାଫିନିଲ  (ଇଂରାଜୀ ଭାଷାରେ , ବ୍ରାଣ୍ଡ ନାମ ପ୍ରୋଭିଜିଲ/ ) ଏକ ଔଷଧ ଯାହା ନାର୍କୋଲେପ୍ସି   ଯୋଗୁ ହେଉଥିବା ନିଦ୍ରା, ସିଫ୍ଟୱର୍କ ସ୍ଲିପ ଡିଜ‌ଅର୍ଡ଼ର   ବା ଅବସ୍ଟ୍ରକଟିଭ ସ୍ଲିପ ଆପନିଆ  ଇତ୍ୟାଦି ରୋଗମାନଙ୍କରେ ଦିଆଯାଏ  । ଓଏସଏ ରୋଗରେ କଣ୍ଟିନୁଅସ ପଜିଟିଭ ଏୟାରୱେ ପ୍ରେସର   ସାହାଯ୍ୟରେ ଚିକିତ୍ସା କରାଯାଏ । କଗନିଟିଭ ଏନହାନ୍ସର ଭାବରେ ଅଫଲେବେଲ ବ୍ୟବ‌ହାରର  ପ୍ରଭାବ ବିଷୟରେ ସନ୍ଦିହାନ ଅଛି । ଏହି ଔଷଧ ପାଟିରେ ଦିଆଯାଏ । ସାଧାରଣ ପ୍ରତିକ୍ରିୟାରେ ମୁଣ୍ଡବିନ୍ଧା, ଉତ୍କଣ୍ଠା, ନିଦ୍ରା ସମସ୍ୟା ଓ ଅଇ ହୋଇପାରେ । ସାଂଘାତିକ ପ୍ରତିକ୍ରିୟାରେ ଆନାଫାଇଲାକ୍‌ସିସ, ସ୍ଟିଭେନ୍ସ ଜନସନ ସିଣ୍ଡ୍ରୋମ, ନିଶା ବା ହାଲୁସିନେସନ  ହୋଇପାରେ । ଗର୍ଭାବସ୍ଥାରେ ଏହାର ନିରାପତ୍ତା ବିଷୟରେ ମତୈକ୍ୟ ନାହିଁ । ବୃକ୍‌କ ଓ ଯକୃତ ରୋଗ ଥିଲେ ସାବାଧାନତା ସ‌ହିତ ଔଷଧ ମାତ୍ରା ଦେବାକୁ ହୁଏ । ଆରିଦମିଆ  , ଉଲ୍ଲେଖନୀୟ ଉଚ୍ଚ ରକ୍ତଚାପ, ଲେଫ୍ଟ ଭେଣ୍ଟ୍ରିକୁଲାର ହାଇପରଟ୍ରଫି   ଇତ୍ୟାଦି ରୋଗ ଥିଲେ ଦେବା ଉଚିତ ନୁହେଁ । ଏହାର କାର୍ଯ୍ୟବିଧି ବିଷୟ ଅସ୍ପଷ୍ଟ ଅଛି । ମସ୍ତିଷ୍କରେ ଥିବା ନିଦ୍ରା ଚକ୍ରରେ   ଏହାର କିଛି ପ୍ରଭାବ ରହୁଥିବା ବିଶ୍ୱାସ କରାଯାଏ । ସନ ୧୯୯୮ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ମୋଡାଫିନିଲ ସ୍ୱୀକୃତ ହୋଇଥିଲା । ନିଶା ଯୋଗୁ ଯୁକ୍ତରାଷ୍ଟ୍ର ଆମେରିକାର ନିୟନ୍ତ୍ରିତ ପଦାର୍ଥ ଆକ୍ଟରେ   ଏହା ଶ୍ରେଣୀଭୁକ୍ତ ହୋଇଛି । ସଂଯୁକ୍ତ ରାଷ୍ଟ୍ରରେ ଏହା କେବଳ ପ୍ରେସକ୍ରିପସନରେ ମିଳେ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୮ରେ ସଂଯୁକ୍ତ ରାଷ୍ଟ୍ରର ଜାତୀୟ ସ୍ୱାସ୍ଥ୍ୟ ସେବାକୁ ଏହା ନିମନ୍ତେ ମାସକୁ ୧୦୫.୨୧ ପାଉଣ୍ଡ ଖର୍ଚ୍ଚ କରିବାକୁ ହୁଏ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହା ପିଛା ମାସିକ ପ୍ରାୟ ୩୪.୨୦ ଆମେରିକୀୟ ଡଲାର ଖର୍ଚ୍ଚ ହୁଏ ।
ଲାମିଭୁଡିନ/ନେଭିରାପିନ/ଜିଡୋଭୁଡିନ  (ଇଂରାଜୀ ଭାଷାରେ ବା 3 ) ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସାରେ ଦିଆଯାଏ  । ଏହା ଏକ ସ୍ଥିରୀକୃତ ମାତ୍ରାର ଆଣ୍ଟିରେଟ୍ରୋଭାଇରାଲ ମିଶ୍ରିତ ଔଷଧ   ଯେଉଁଥିରେ ଲାମିଭୁଡିନ, ନେଭିରାପିନ ଓ ଜିଡୋଭୁଡିନ ଥାଏ । ଏହି ଔଷଧ ଏକ‌କ ଭାବରେ ବା ଅନ୍ୟାନ୍ୟ ଆଣ୍ଟିରେଟ୍ରୋଭାଇରାଲ   ଔଷଧ ସାଥିରେ ଦିଆଯାଏ । ଗର୍ଭାବସ୍ଥାରେ ଏହା ଦିଆଯାଇପାରେ । ଦିନ‌କୁ ଦୁଇ ଥର ପାଟିରେ ଦିଆଯାଏ । ଏହି ଔଷଧ ସାଧାରଣତଃ ଉତ୍ତମ ରୂପେ ସ‌ହ୍ୟ କରିହୁଏ । ଏହାର ଉପାଦାନମାନଙ୍କର ପାର୍ଶ ପ୍ରତିକ୍ରିୟା ହୋଇପାରେ । ଏଥିରେ ରାସ୍, ଅଗ୍ନାଶୟ ପ୍ରଦାହ, ସ୍ୱଳ୍ପ ଶ୍ୱେତ ରକ୍ତକଣିକା ସ୍ତର   ଓ ପେଶୀ ଯନ୍ତ୍ରଣା   ହୋଇପାରେ । ଉଲ୍ଲେଖନୀୟ ଯକୃତ ସମସ୍ୟା   ଥିଲେ ଏହା ଦେବାକୁ ନିଷେଧ କରାଯାଏ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ନିରାପଦ ଥାଏ । ପିଲାମାନଙ୍କୁ ଏହା ଦେବା ଠିକ ନୁହେଁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ୮.୫୪ରୁ ୧୮.୯୪ ଆମେରିକୀୟ ଡଲାର ଥିଲା । ସନ ୨୦୧୬ ସୁଦ୍ଧା ଯୁକ୍ତରାଷ୍ଟ୍ର ଆମେରିକାରେ ଏହା ଉପଲବ୍‌ଧ ହୋଇନାହିଁ ।
ମହମ ବେଗମ କିମ୍ବା ମହୀମ ବେଗମ  (୧୬ ଏପ୍ରିଲ ୧୫୩୪ରେ ମୃତ୍ୟୁବରଣ କରିଥିଲେ) ୨୦ ଏପ୍ରିଲ ୧୫୨୬ ମସିହାରୁ ୨୬ ଡିସେମ୍ବର ୧୫୩୦ ପର୍ଯ୍ୟନ୍ତ ମୋଗଲ ସାମ୍ରାଜ୍ୟର ସମ୍ରାଟ ଏବଂ ମୋଗଲ ସାମ୍ରାଜ୍ୟର ପ୍ରତିଷ୍ଠାତା ବାବୁରଙ୍କ ତୃତୀୟ ପତ୍ନୀ ତଥା ମୁଖ୍ୟ ମହାରାଣୀ ଥିଲେ  । ସେ ବାବୁରଙ୍କ ଜ୍ୟେଷ୍ଠପୁତ୍ର ତଥା ଶେଷରେ ଉତ୍ତରାଧିକାରୀ ହୋଇଥିବା ହୁମାୟୁନଙ୍କ ମାତା ଥିଲେ । ସେ ପାଦଶାହା ବେଗମର ପ୍ରଥମ ରାଜକୀୟ ଆଖ୍ୟା ପାଇଥିଲେ । ପରିବାର ଏବଂ ବଂଶ ସମସାମୟିକ ରେକର୍ଡ ଗୁଡିକରୁ ମହମ ବେଗମଙ୍କ ପିତାମାତା ସମ୍ବନ୍ଧରେ କୌଣସି ନିର୍ଦ୍ଦିଷ୍ଟ ସୂଚନା ମିଳିନାହିଁ । ବାବୁରଙ୍କ ଆତ୍ମଜୀବନୀ; ବାବୁର୍ନମାରେ, ଦୁହିଁଙ୍କ ବିବାହ ବିଷୟରେ ଅଳ୍ପ କିଛି ଉଲ୍ଲେଖ ରହିଛି କିନ୍ତୁ ମହମଙ୍କ ପରିବାର ବିଷୟରେ କିଛିନାହିଁ । ତଥାପି, ଏକ ପ୍ରମାଣ ଅଛି ଯେ ଖ୍ୱାଜା ମହମ୍ମଦ ଅଲି ନାମକ ଜଣେ ବ୍ୟକ୍ତି ମହମଙ୍କ ଭାଇ ଥିଲେ । ଖୋଷ୍ଟ ସହରକୁ କେନ୍ଦ୍ର କରି ବାବୁର୍ନମାରେ ତାଙ୍କ ନାମ ଅନେକ ଥର ଦେଖାଯାଏ, ଯଥା ଖୋଷ୍ଟ ସରକାରରେ ସେବା କରିବା, ଖୋଷ୍ଟରୁ ଅର୍ଡର ପାଇଁ ଆସିବା ଇତ୍ୟାଦି । ସେହି ସହରରେ ମହମଙ୍କ ସନ୍ତାନ ଜନ୍ମ ହୋଇଥିଲେ ଏବଂ ଏହା ରେକର୍ଡ ହୋଇଥିଲା ଯେ ପରେ ହୁମାୟୁନ ଖୋଷ୍ଟରେ ତାଙ୍କ ମାତାପିତାଙ୍କୁ ଦେଖା କରିଥିଲେ । ବାବୁର, ଅବଦୁଲ ମଲିକ ଖୋଷ୍ଟିଙ୍କ ବିଷୟରେ ମଧ୍ୟ ଉଲ୍ଲେଖ କରିଛନ୍ତି ଯିଏ ମହମଙ୍କ ସମ୍ପର୍କୀୟ ହୋଇପାରନ୍ତି, ଯଦିଓ ଏହା ନିଶ୍ଚିତ ନୁହେଁ । ତିମୁରିଦ ସମ୍ପର୍କକୁ ଆଗକୁ ନେବାକୁ ସୂଚକ ମଧ୍ୟ ଦିଆଯାଇଛି । ମହମ ବେଗମଙ୍କ ପୋଷ୍ୟ କନ୍ୟା ଗୁଲବଦନ କହିଛନ୍ତି ଯେ କାବୁଲର ନୂତନ ବର୍ଷର ଉଦ୍ୟାନର ମାଲିକମାନଙ୍କ ସହ ସମ୍ରାଟ ସମ୍ପୃକ୍ତ ଥିଲେ, ଯାହା ପ୍ରଥମେ ବାବରଙ୍କ ମାମୁଁ ଉଲୁଘ ବେଗ ଦ୍ୱିତୀୟଙ୍କଦ୍ୱାରା ନିର୍ମିତ ହୋଇଥିଲା । ଏଥିସହ, କେତେକ ବିଚାରରୁ ଜଣାପଡିଛି ଯେ ଗୁଲବଦନଙ୍କ ମା ଦିଲଦାର ଆଗଚା ବେଗମ ମଧ୍ୟ ମହମଙ୍କ ସମ୍ପର୍କୀୟ ଥିଲେ । ବିବାହ ୧୫୦୬ ମସିହାରେ ବାବୁର ମହମ ବେଗମଙ୍କୁ ହେରାଟରେ ବିବାହ କରିଥିଲେ, ଯେତେବେଳେ ସୁଲତାନ ହୁସେନ ମିର୍ଜାଙ୍କ ମୃତ୍ୟୁରେ ସେ ହେରାଟର ରାଜଧାନୀ ଖୋସ୍ରାନରେ ଶୋକ ପାଳିଥିଲେ । ସେ ବାବୁରଙ୍କ ରାଜନୈତିକ କାର୍ଯ୍ୟରେ ତଥା ରାଜପରିବାରରେ ମଧ୍ୟ ସକ୍ରିୟ ଭୂମିକା ଗ୍ରହଣ କରିଥିଲେ । ତାଙ୍କର ଅତ୍ୟଧିକ ବୁଦ୍ଧି, ଗୁଣ ଏବଂ ସୁନ୍ଦର ଚେହେରା ଥିଲା । ସେ ରାଜ ପରିବାରର ମୁଖ୍ୟ ମହିଳା ଥିଲେ । ଦମ୍ପତିଙ୍କ ପ୍ରଥମ ସନ୍ତାନ ହୁମାୟୁନ ଜନ୍ମ ହେବା ପରେ ଆଉ ଚାରି ସନ୍ତାନ ଜନ୍ମ ହୋଇଥିଲେ ଏବଂ ଦୁର୍ଭାଗ୍ୟବଶତଃ ସମସ୍ତେ ଶିଶୁ ଅବସ୍ଥାରେ ମରିଗଲେ । ସେମାନେ ହେଲେ ବାରବୁଲ, ମିହର ଜାହାନ, ଆଇସାନ ଦୌଲତ ଏବଂ ଫାରୁକ । ବାବୁରଙ୍କ ମୁଖ୍ୟ ପତ୍ନୀ ଭାବରେ, ସେ ତାଙ୍କ ହରେମର ଅନ୍ୟ ଅନ୍ତେବାସୀମାନଙ୍କ ଉପରେ ଭଲଭାବେ ପରିଭାଷିତ ହୋଇଥିଲେ । ସେ ନିଜେ ଯଥାକ୍ରମେ ୧୫୧୯ ଏବଂ ୧୫୨୫ ମସିହାରେ ଦିଲଦାର ବେଗମଙ୍କ ଦୁଇ ସନ୍ତାନ ହିନ୍ଦଳ ମିର୍ଜା ଏବଂ ଗୁଲବାଦନ ବେଗମଙ୍କ ଅଭିଭାବକତା ଗ୍ରହଣ କରିଥିଲେ ଏବଂ ଏହା ବାବୁରଙ୍କଦ୍ୱାରା ପ୍ରମାଣିତ ହୋଇଥିଲା । ମୃତ୍ୟୁ ମହମ ବେଗମ ଅନ୍ତବୁଜୁଳା ରୋଗରେ ଆକ୍ରାନ୍ତ ହୋଇ ୧୬ ଏପ୍ରିଲ ୧୫୩୪ ମସିହାରେ ମୃତ୍ୟୁବରଣ କରିଥିଲେ । ମହମଙ୍କ ମୃତ୍ୟୁ ପରେ ବାବୁରଙ୍କ ଭଉଣୀ ଖାନଜଡା ବେଗମ ସାମ୍ରାଜ୍ୟର ପ୍ରଥମ ମହିଉଳା ହୋଇଥିଲେ । ତାଙ୍କୁ କେଉଁଠାରେ ସମାଧି ଦିଆଗଲା ଏବଂ କେଉଁ ସ୍ଥାନଟି ତାଙ୍କ ପୁତ୍ର ହୁମାୟୁନଙ୍କଦ୍ୱାରା କବର ହେବା ପାଇଁ ମନୋନୀତ ହୋଇଥିଲା ତାହା ଏଜାବତ ଜଣା ନାହିଁ । ତାଙ୍କୁ ବାବୁରଙ୍କ କବର ପାଖରେ କବର ଦିଆଯାଇଥିବା ଜଣାପଡିଛି । ଏହା ନିଶ୍ଚିତ ଯେ, ତାଙ୍କ ଶରୀର କେବେ ମଧ୍ୟ କାବୁଲକୁ ସ୍ଥାନାନ୍ତର କରାଯାଇ ନାହିଁ ।
ଅମନ ଶେରାୱତ  (ଜନ୍ମ : ୧୬ ଜୁଲାଇ ୨୦୦୩) ଜଣେ ଭାରତୀୟ କୁସ୍ତି ଖେଳାଳି  । ସେ ୫୭ କେଜି ବର୍ଗ ଫ୍ରି ଷ୍ଟାଇଲ କୁସ୍ତି ଖେଳନ୍ତି । ୨୦୨୪ ପ୍ୟାରିସ ଅଲମ୍ପିକରେ ସେ ବ୍ରୋଞ୍ଜ ପଦକ ଜିତି, ସର୍ବକନିଷ୍ଠ ଭାରତୀୟ ଖେଳାଳି ଭାବରେ କୌଣସି ଅଲମ୍ପିକ ପଦକ ଜିତିବାର ଗୌରବ ହାସଲ କରିଥିଲେ ୨୦୨୨ ଓ ୨୦୨୩ ମସିହାରେ ୨୩ବର୍ଷରୁ କମ ବିଶ୍ୱ ଚମ୍ପିୟାନସିପରେ ୫୭ କେଜି ବର୍ଗରେ ସ୍ୱର୍ଣ୍ଣ ପଦକ ଜିତିଥିଲେ । ୨୦୨୩ ମସିହାରେ ସେ ଏସୀୟ କୁସ୍ତି ଚମ୍ପିୟାନସିପରେ ମଧ୍ୟ ସ୍ୱର୍ଣ୍ଣ ପଦକ ହାସଲ କରିଥିଲେ ।
ଓମ୍ ପ୍ରକାଶ ବାଲ୍ମୀକି  ୩୦ ଜୁନ ୧୯୫୦   ୧୭ ନଭେମ୍ବର ୨୦୧୩  ଜଣେ ଭାରତୀୟ ଲେଖକ ଓ କବି ଥିଲେ । ଦଳିତ ସାହିତ୍ୟରେ ଏକ ମାଇଲଖୁଣ୍ଟ ଭାବରେ ବିବେଚିତ ପୁସ୍ତକ ତାଙ୍କ ଆତ୍ମଜୀବନୀ ଜୁଠନ ପାଇଁ ସେ ଜଣାଶୁଣା । ସେ ଉତ୍ତର ପ୍ରଦେଶର ମୁଜାଫରନଗର ଜିଲ୍ଲାର ବାର୍ଲା ଗ୍ରାମରେ ଜନ୍ମଗ୍ରହଣ କରିଥିଲେ । ସରକାରୀ ଅର୍ଡିନାନ୍ସ କାରଖାନାରୁ ଅବସର ନେବା ପରେ ସେ ଡେରାଡୁନରେ ରହୁଥିଲେ । ସେଠାରେ ୧୭ ନଭେମ୍ବର ୨୦୧୩ରେ ପେଟ କର୍କଟ ଜନିତ ଜଟିଳତା କାରଣରୁ ତାଙ୍କର ମୃତ୍ୟୁ ହୋଇଥିଲା । ଜୁଠନ  ଆତ୍ମଜୀବନୀ   (୧୯୯୭) ବ୍ୟତୀତ ସେ ତିନୋଟି କବିତା ସଂକଳନ ପ୍ରକାଶ କରିଥିଲେ: ସଦିଓଁ କା ସନ୍ତାପ  (୧୯୮୯), ବାସ୍! ବହୁତ ହୋ ଚୁକା  (୧୯୯୭), ଏବଂ ଅବ ଔର ନେହିଁ  ୨୦୦୯  । ସେ ସଲାମ  (୨୦୦୦) ଏବଂ ଘୁସପୈଠିଏ  (୨୦୦୪) ନାମକ ଦୁଇଟି କ୍ଷୁଦ୍ର ଗଳ୍ପସଂକଳନ ମଧ୍ୟ ଲେଖିଥିଲେ  । ଏହାବ୍ୟତୀତ ସେ ଦଳିତ ସାହିତ୍ୟ କା ସୌନ୍ଦର୍ଯ୍ୟଶାସ୍ତ୍ର  (୨୦୦୧) ଏବଂ ବାଲ୍ମୀକି ସମ୍ପ୍ରଦାୟର ଇତିହାସ ସଂକଳିତ ସଫାଇ ଦେବତା  (୨୦୦୯), ଦୋ ଚେରା ନାଟକ ଆଦି ରଚନା କରିଥିଲେ  । ୨୦୦୮ ମସିହାରେ ତାଙ୍କର ୧୫ଟି କ୍ଷୁଦ୍ରଗଳ୍ପକୁ ନରେଶ କେ ଜୈନ ଆମ୍ମା ଆଣ୍ଡ ଅଦର ଷ୍ଟୋରୀଜ୍ ନାମକ ସଂକଳନ ଭାବେ ଇଂରାଜୀରେ ଅନୁବାଦ କରିଥିଲେ ।
ଶିମଲା ଜିଲ୍ଲା,ହିମାଚଳ ପ୍ରଦେଶର ମୋଟ ୧୨ଟି ଜିଲ୍ଲା ମଧ୍ୟରୁ ଏକ ଜିଲ୍ଲା ଅଟେ ।
ସାନ୍ତାଳ ଜନଜାତି ଭାରତୀୟ ଉପମହାଦେଶର ଏକ ଅଷ୍ଟ୍ରୋଏସୀୟ ଭାଷାଭାଷୀ ମୁଣ୍ଡା ଜାତିଗୋଷ୍ଠୀ । ଜନସଂଖ୍ୟା ଦୃଷ୍ଟିରୁ ଭାରତୀୟ ରାଜ୍ୟ ଝାଡ଼ଖଣ୍ଡ ଓ ପଶ୍ଚିମବଙ୍ଗରେ ସାନ୍ତାଳ ବୃହତ୍ତମ ଜନଜାତି ସାନ୍ତାଳମାନେ ଓଡ଼ିଶା, ବିହାର ଓ ଆସାମରେ ମଧ୍ୟ ବସବାସ କରିଥାନ୍ତି । ସାନ୍ତାଳମାନେ ଉତ୍ତର ବଙ୍ଗଳାଦେଶର ରାଜସାହି ଡିଭିଜନ ଏବଂ ରଙ୍ଗପୁର ଡିଭିଜନର ସର୍ବବୃହତ ସଂଖ୍ୟାଲଘୁ ଓ ନେପାଳରେ ଅନେକ ସାନ୍ତାଳ ବସବାସ କରନ୍ତି । ସାନ୍ତାଳମାନେ ଅଷ୍ଟ୍ରୋ-ଏସିଆଟିକ୍ ଭାଷା ପରିବାରର ସର୍ବାଧିକ କଥିତ ମୁଣ୍ଡା ଭାଷା ସାନ୍ତାଳୀ କୁହନ୍ତି । ବ୍ୟୁତ୍ପତ୍ତି ସାନ୍ତାଳ ସମ୍ଭବତଃ ଏକ ବହିର୍ନାମକରଣ  (ଏକ୍ସୋନିମ)ରୁ ଉତ୍ପନ୍ନ ହୋଇଥାଏ  । ଏହି ଶବ୍ଦ ପଶ୍ଚିମବଙ୍ଗର ମେଦିନୀପୁର ଅଞ୍ଚଳର ତତ୍କାଳୀନ ସିଲଦାର ବାସିନ୍ଦା ସାଓନ୍ତମାନଙ୍କୁ ବୁଝାଏ । ସଂସ୍କୃତ ଶବ୍ଦ ସମନ୍ତ ବା ବଙ୍ଗଳା ସଅନ୍ତର ଅର୍ଥ ସମତଳ ଭୂମି । ସାନ୍ତାଳମାନଙ୍କ ସ୍ୱନାମକରଣ ହର୍ ହପନ୍  "ମାନବଜାତିର ପୁତ୍ରଗଣ"  ।
ଗୌରୀ ପାର୍ବତୀ ବାଈ‌  (୧୮୦୨-୧୮୫୩) ୧୮୧୫-୧୮୨୯ ମସିହା ପର୍ଯ୍ୟନ୍ତ ଭାରତୀୟ ଟ୍ରାଭାନକୋରର ମହାରାଣୀ ଓ ଦ୍ୱିତୀୟ ରାଜପ୍ରତିନିଧି ଥିଲେ  । ସେ ୧୮୧୫ ମସିହାରେ ତାଙ୍କ ଭଉଣୀ ମହାରାଣୀ ଗୌରୀ ଲକ୍ଷ୍ମୀ ବାଇଙ୍କଦ୍ୱାରା ଉତ୍ତରାଧିକାରୀ ହୋଇଥିଲେ । ତାଙ୍କ ପୁତୁରା ମହାରାଜା ସ୍ୱାତୀ ଥିରୁନାଲ ରାମ ଭର୍ମା ୧୮୨୯ ମସିହାରେ ତାଙ୍କ ରାଜ୍ୟକୁ ଦଖଲ କରିନେଇଥିଲେ । ପ୍ରାରମ୍ଭିକ ଜୀବନ ମହାରାଣୀ ଗୌରୀ ପାର୍ବତୀ ବାଈ ୧୮୦୨ ମସିହାରେ ତ୍ରିଭାନ୍ଦ୍ରମ ରାଜ ପରିବାରର ରାଜକୁମାରୀ ଭରାନି ଥିରୁନାଲଙ୍କଠାରେ ଜନ୍ମଗ୍ରହଣ କରିଥିଲେ । ସେ ଅଟ୍ଟିଙ୍ଗାଲର ଜ୍ୟେଷ୍ଠ ରାଣୀ ଥିଲେ  ତ୍ରିଭାନ୍ଦ୍ରମର ମହାରାଣୀମାନଙ୍କୁ ଅଟ୍ଟିଙ୍ଗାଲ ରାଣୀ କୁହାଯାଉଥିଲା  । ଯେତେବେଳେ ତାଙ୍କର ବଡ଼ ଭଉଣୀ ମହାରାଣୀ ଗୌରୀ ଲକ୍ଷ୍ମୀ ବାଇ ୧୮୧୫ ମସିହାରେ ପ୍ରସବ ସମୟରେ ଜଟିଳତା ହେତୁ ମୃତ୍ୟୁ ବରଣ କରିଥିଲେ ସେତେବେଳେ ସେ ମାତ୍ର ତେର ବର୍ଷ ହୋଇଥିଲେ । ପରିବାରର ଏକମାତ୍ର ମହିଳା ଭାବରେ ଗୌରୀ ପାର୍ବତୀ ବାଇ ତାଙ୍କ ଭଉଣୀର ପୁତ୍ର, ଉତ୍ତରାଧିକାରୀ ମହାରାଜା ସ୍ୱାତୀ ଥିରୁନାଲ ରାମ ଭର୍ମାଙ୍କ ପାଇଁ ରାଜ ପ୍ରତିନିଧୀ ମହାରାଣୀ ହୋଇଥିଲେ । ସିଂହାସନରେ ଯୋଗଦେବା ପରେ ତାଙ୍କୁ ଅନ୍ୟ ଭଉଣୀଙ୍କର ସ୍ୱାମୀ ଚାଙ୍ଗାନସେରୀ ରାଜ ପରିବାରର ରାଜା ରବି ଭର୍ମା ସକ୍ରିୟ ଭାବରେ ସାହାଯ୍ୟ କରିଥିଲେ । ତାଙ୍କୁ କିଲିମାନୁ ରାଜ ପରିବାରର ସଦସ୍ୟ ତାଙ୍କ ସ୍ୱାମୀ ରାଘବ ଭର୍ମା ମଧ୍ୟ ସାହାଯ୍ୟ କରିଥିଲେ । ମନ୍ତ୍ରୀ ପରିବର୍ତ୍ତନ କ୍ଷମତାକୁ ଆସିବା ପରେ ମହାରାଣୀଙ୍କର ପ୍ରଥମ କାର୍ଯ୍ୟ ଥିଲା ତାଙ୍କ ରାଜ୍ୟରେ ଜଣେ ନୂତନ ଦେୱାନ କିମ୍ବା ପ୍ରଧାନମନ୍ତ୍ରୀ ନିଯୁକ୍ତ କରିବା, ଯେହେତୁ ପ୍ରଧାନମନ୍ତ୍ରୀ ପଦ୍ମନାଭନଙ୍କର ମୃତ୍ୟୁ ଘଟିଥିଲା ଏବଂ ରାଜକୀୟ ବ୍ୟାପାରରେ ତାଙ୍କ ସହକାରୀ ବାପୁ ରାଓଙ୍କଦ୍ୱାରା ଦେଖାଯାଉଥିଲା । ୧୮୧୫ ମସିହାରେ ଶଙ୍କୁ ଆନ୍ନାଭି ପିଲ୍ଲାଇ ପଦରେ ନିଯୁକ୍ତ ହୋଇଥିଲେ, କିନ୍ତୁ ଖୁବ ଶୀଘ୍ର ସେ କଷ୍ଟସାଧ୍ୟ କାର୍ଯ୍ୟ ସମ୍ଭାଳିବାରେ ଅସମର୍ଥ ହେଲେ ଏବଂ ଦୁଇ ମାସ ମଧ୍ୟରେ ତାଙ୍କୁ ହଟାଇ ଦିଆଗଲା । ଦଶମାସ ପରେ, ବ୍ରିଟିଶ ରେସିଡେଣ୍ଟ କର୍ଣ୍ଣେଲ ମୁନ୍ରୋଙ୍କ ପରାମର୍ଶ କ୍ରମେ ତ୍ରିଭାନ୍ଦ୍ରମ ହୁଜୁର ଅଦାଲତରେ ଜଜ ରମଣ ମେନନଙ୍କୁ ପ୍ରଧାନମନ୍ତ୍ରୀ ଭାବରେ ନିଯୁକ୍ତ କରାଯାଇଥିଲା । କିନ୍ତୁ ଦେୱାନ ରମଣ ମେନନ ଏବଂ ବ୍ରିଟିଶ ରେସିଡେଣ୍ଟଙ୍କ ମଧ୍ୟରେ ପାର୍ଥକ୍ୟ ଦେଖାଦେଇଥିଲା ତେଣୁ ୧୮୧୭ ମସିହାରେ ରମଣ ମେନନଙ୍କୁ ଏକ ନିମ୍ନ ପଦକୁ ସ୍ଥାନାନ୍ତର କରାଯାଇଥିଲା । ଏହି ପରିସ୍ଥିତିରେ ସେ ସେବାରୁ ସମ୍ପୂର୍ଣ୍ଣ ଅବସର ନେବାକୁ ନିଷ୍ପତ୍ତି ନେଇଥିଲେ । ପ୍ରଧାନମନ୍ତ୍ରୀ ରମଣ ମେନନ ବିଂଶ ଶତାବ୍ଦୀର ପ୍ରସିଦ୍ଧ ଭାରତୀୟ କୂଟନୀତିଜ୍ଞ କୃଷ୍ଣ ମେନନଙ୍କ ଜେଜେବାପା ଥିଲେ ଏବଂ ଭେଙ୍ଗାଲିଲ ପରିବାରର ପୂର୍ବଜ ଥିଲେ । ସେପ୍ଟେମ୍ବର ୧୮୧୭ ମସିହାରେ ସ୍ଥାୟୀ ଅଧିବାସୀଙ୍କ ନିକଟତର ଥିବାରୁ ତାଙ୍କ ସ୍ଥାନରେ ରେଡ୍ଡୀ ରାଓ ନାମକ ଜଣେ ସହକାରୀ ନିଯୁକ୍ତ ହୋଇଥିଲେ । ସେ ୧୮୨୧ ମସିହା ପର୍ଯ୍ୟନ୍ତ ସଫଳତାର ସହ କାର୍ଯ୍ୟ କରିଥିଲେ । ୧୮୧୯ ମସିହାରେ ବ୍ରିଟିଶ ରେସିଡେଣ୍ଟ କର୍ଣ୍ଣେଲ ମୁନ୍ରୋ ରେସିଡେଣ୍ଟ ପଦରୁ ଇସ୍ତଫା ଦେଇଥିଲେ ଏବଂ ଜଣେ ନୂତନ ରେସିଡେଣ୍ଟ କର୍ଣ୍ଣେଲ ମ୍ୟାକଡୋୱେଲ ତାଙ୍କୁ ତ୍ରିଭାନ୍ଦ୍ରମରେ ବ୍ରିଟିଶ ପ୍ରତିନିଧୀ ଭାବରେ ଉତ୍ତରାଧିକାରୀ କରିଥିଲେ । ତାଙ୍କର ସହକାରୀ ଭେଙ୍କଟା ରାଓ ତାଙ୍କ ଏବଂ ଦେୱାନ ମଧ୍ୟରେ ଏକ ବିବାଦ ସୃଷ୍ଟି କରିଥିଲେ ଏବଂ ଶେଷରେ ୧୮୨୧ ମସିହାରେ ଭେଙ୍କଟା ରାଓ ନିଜେ ତ୍ରିଭାନ୍ଦ୍ରମର ପ୍ରଧାନମନ୍ତ୍ରୀ ହୋଇଥିଲେ ।
‌ଆତିୟା ସେଟ୍ଟି‌  (ଜନ୍ମ: ୫ ନଭେମ୍ବର ୧୯୯୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯିଏକି ହିନ୍ଦୀ କଥାଚିତ୍ରରେ ଅଭିନୟ କରନ୍ତି  । ସେ ଅଭିନେତା ସଲମାନ ଖାଁଙ୍କ ନିର୍ଦ୍ଦେଶିତ ହିନ୍ଦୀ କଥାଚିତ୍ର ‌ହିରୋ‌ ଜରିଆରେ ହିନ୍ଦୀ କଥାଚିତ୍ର ଜଗତରେ ୨୦୧୫ରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ଆତିୟା ‌ଦାଦାସାହେବ ଫଲକ‌ ପୁରସ୍କାର ପାଇବା ସ‌ହ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ ହୋଇଥିଲେ । ପ୍ରାରମ୍ଭିକ ଜୀବନ ଆତିୟା ୫ ନଭେମ୍ବର ୧୯୯୨ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସୁନୀଲ ସେଟ୍ଟି ଜଣେ ଭାରତୀୟ କଥାଚିତ୍ର ଅଭିନେତା ଏବଂ ମାଆ ମାନା ସେଟ୍ଟି ଜଣେ ନିର୍ଦ୍ଦେଶିକା । ସେ ପଞ୍ଜାବୀ, ଗୁଜୁରାତି ଏବଂ ତୁଲୁ ବଂଶଧର । ତାଙ୍କ ବାପା ତୁଲୁ ବଂଶରୁ ଏବଂ ମାଆ ପଞ୍ଜାବୀ ଏବଂ ଗୁଜରାଟ ବଂଶଧର । ଆତିୟା ପ୍ରଥମେ କାଥେଡ୍ରାଲ୍ ଏଣ୍ଡ ଜନ୍ କୋନୋନ୍ ସ୍କୁଲରେ ପଢ଼ୁଥିଲେ ଏବଂ ପରେ ଆମେରିକାନ୍ ସ୍କୁଲ ଓଫ୍ ବମ୍ବେକୁ ସ୍ଥାନାନ୍ତରିତ ହୋଇଥିଲେ । ସେହି ସ୍କୁଲରେ ଆତିୟାଙ୍କ ସ‌ହ ଅଭିନେତ୍ରୀ ଶ୍ରଦ୍ଧା କପୁର ଏବଂ ଅଭିନେତା ଟାଇଗର ଶ୍ରଫ୍ ପଢ଼ୁଥିଲେ । ଚଳଚ୍ଚିତ୍ରରେ ଅଭିନୟ କରିବାର ଇଚ୍ଛା ପାଇଁ ସେ ୧୮ ବର୍ଷ ବୟସରେ ‌ନିଉ ୟର୍କ ଫିଲ୍ମ ଆକାଡେମି‌ରେ ପଢ଼ିବାକୁ ଏକୁଟିଆ ନିଉ ୟର୍କ ଯାଇଥିଲେ । ଅଭିନୟ ଜୀବନ ୨୦୧୫ରେ ଆତିୟା ସଲମାନ ଖାଁଙ୍କ ପ୍ରଯୋଜିତ ଚଳଚ୍ଚିତ୍ର ‌ହିରୋ‌ ଜରିଆରେ ହିନ୍ଦୀ କାଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ନିଖିଲ ଆଡ୍‌ଭାନୀ । ଏହି ଚଲଚ୍ଚିତ୍ରରେ ଆତିୟାଙ୍କ ସ‌ହ ନାୟକ ଭୂମିକାରେ ଅଭିନୟ କରିଥିଲେ ଅଭିନେତା ଆଦିତ୍ୟ ପଞ୍ଚୋଲିଙ୍କ ପୁଅ ସୂରଜ ପଞ୍ଜୋଲି । ପୂର୍ବରୁ ବିବାଦରେ ଛନ୍ଦି ହୋଇଯାଇଥିବା ସୂରଜ ମଧ୍ୟ ଏହି ଚଳଚ୍ଚିତ୍ର ଜରିଆରେ ଅଭିନୟ ଜୀବନ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ଆତିୟାଙ୍କୁ ‌ଦାଦାସାହେବ ଫଲକ‌ ପୁରସ୍କାର ମିଳିବା ସ‌ହ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ କରାଯାଇଥିଲା । ଏହି ଚଳଚ୍ଚିତ୍ରରେ ଆତିୟାଙ୍କର ଅଭିନୟ ପାଇଁ କିଛି ସମୀକ୍ଷକମାନେ ମଧ୍ୟ ତାଙ୍କୁ ଆହୁରି ଅନେକ କିଛି ଶିଖିବାର ଅଛି ବୋଲି ମନ୍ତବ୍ୟ ଦେଇଥିଲେ । ତାଙ୍କର ପ୍ରଥମ ଚଳଚ୍ଚିତ୍ରର ମୁକ୍ତିଲାଭ ପରେ ସେ ମେବେଲାଇନ୍ ନିଉ ୟର୍କର ଭାରତୀୟ ମତାଧିକାରର ମୁଖ୍ୟ ବାର୍ତ୍ତାବ‌ହ ଭାବରେ କାର୍ଯ୍ୟ କରିଥିଲେ । ଏଥିସ‌ହ କିଛି ଭାରତୀୟ ବଡ଼ ବଡ଼ ପତ୍ରିକାର ପ୍ରଥମ ପୃଷ୍ଠାରେ ମଧ୍ୟ ନ‌ଜର ଆସିଥିଲେ । ୨୦୧୭ ଜୁଲାଇରେ ଆତିୟାର ୨ୟ ଚଳଚ୍ଚିତ୍ର ‌ମୁବାରକନ୍‌ ମୁକ୍ତିଲାଭ କରିବାର ଅଛି । ଏହି ଚଳଚ୍ଚିତ୍ରରେ ଆତିୟାଙ୍କ ସ‌ହ ଅଭିନେତା ଅନୀଲ କପୁର, ଅର୍ଜୁନ କପୁର, ଅଭିନେତ୍ରୀ ଇଲିଆନା ଡିକ୍ରୁଜ୍ ପ୍ରମୁଖ ଅଭିନୟ କରିଛନ୍ତି ।
ଗାରୋ ଭାଷା କିମ୍ବା ଆଚିକ       ଭାରତର ମେଘାଳୟ ରାଜ୍ୟର ସରକାରୀ ଭାଷା । ଏହା ମେଘାଳୟର ଗାରୋ ହିଲ୍ସ ଜିଲ୍ଲା, ଆସାମର କିଛି ଭାଗ ଏବଂ ତ୍ରିପୁରାର ଅଳ୍ପ କେତେକ ଅଞ୍ଚଳରେ କଥିତ ଏକ ସିନୋ-ତିବତୀୟ ଭାଷା । ଏହା ପଡ଼ୋଶୀ ବଙ୍ଗଳାଦେଶର କିଛି ଅଞ୍ଚଳରେ ମଧ୍ୟ କଥିତ । ୨୦୦୧ର ଜନଗଣନା ଅନୁଯାୟୀ କେବଳ ଭାରତରେ ପ୍ରାୟ ୮,୮୯,୦୦୦ ଗାରୋ ବକ୍ତା ଅଛନ୍ତି । ବଙ୍ଗଳାଦେଶରେ ଆଉ ୧,୩୦,୦୦୦ ବକ୍ତା ରହନ୍ତି । ଭୌଗୋଳିକ ବିତରଣ ଏଥନୋଲୋଗ ଅନୁସାରେ ଗାରୋ ଭାଷା ନିମ୍ନଲିଖିତ ସ୍ଥାନଗୁଡ଼ିକରେ କଥିତ । ଗାରୋ ପାହାଡ଼ ବିଭାଗ, ମେଘାଳୟ ଗୋଆଲପଡ଼ା ଜିଲ୍ଲା, କାମରୂପ ଜିଲ୍ଲା, ଶିବସାଗର, କାର୍ବି ଆଙ୍ଗଲଙ୍ଗ ଜିଲ୍ଲା, ପଶ୍ଚିମ ଆସାମ କୋହିମା ଜିଲ୍ଲା, ନାଗାଲ୍ୟାଣ୍ଡ ଉଦୟପୁର ଉପବିଭାଗ, ଦକ୍ଷିଣ ତ୍ରିପୁରା ଜିଲ୍ଲା, ତ୍ରିପୁରା କମଲପୁର ଏବଂ କାଇଲାସାହର ଉପବିଭାଗ, ଉତ୍ତର ତ୍ରିପୁରା ଜିଲ୍ଲା, ତ୍ରିପୁରା ସାଦର ଉପବିଭାଗ, ପଶ୍ଚିମ ତ୍ରିପୁରା ଜିଲ୍ଲା, ତ୍ରିପୁରା ଜଳପାଇଗୁଡ଼ି ଜିଲ୍ଲା ଏବଂ କୋଚ ବିହାର ଜିଲ୍ଲା, ପଶ୍ଚିମବଙ୍ଗ ଭାଷାଗତ ସମ୍ପର୍କ ଗାରୋ ସିନୋ-ତିବ୍ବତୀୟ ଅନ୍ତର୍ଗତ ବୋଡ଼ୋ-ଗାରୋ ଉପଗୋଷ୍ଠୀ  (ଏଥିରେ ମାଣ୍ଡାରିନ ଏବଂ କ୍ୟାଣ୍ଟୋନିଜ ଭଳି ସିନିଟିକ ଭାଷା ମଧ୍ୟ ଅନ୍ତର୍ଭୁକ୍ତ) ଅନ୍ତର୍ଭୁକ୍ତ  । ବୋଡ଼ୋ-ଗାରୋ ଉପଗୋଷ୍ଠୀ ସିନୋ-ତିବ୍ବତୀୟ ଭାଷା ପରିବାରର ଦୀର୍ଘତମ ଭାବେ ସ୍ୱୀକୃତ ଏବଂ ସବୁଠାରୁ ସୁସଂଯୁକ୍ତ ଉପଗୋଷ୍ଠୀ ମଧ୍ୟରୁ ଗୋଟିଏ । ଏହା ମଧ୍ୟରେ ବୋଡ଼ୋ, କୋକବୋରୋକ, ଡିମାସା, ରାଭା, ଆଟୋଙ୍ଗ, ଟିୱା ଏବଂ କୋଚ ଭଳି ଭାଷା ରହିଛି । ପରସ୍ପର ସହିତ ଘନିଷ୍ଠ ଭାବେ ଜଡ଼ିତ ହେବା ପରେ ଏହି ଭାଷାଗୁଡ଼ିକର ଅନେକ ସମାନ ବୈଶିଷ୍ଟ୍ୟ ରହିଛି । ଏହି ଭାଷାଗୁଡ଼ିକର ଶବ୍ଦରୁ ଦିଆଯାଇଥିବା ତଥ୍ୟର ପୃଷ୍ଠସ୍ତରୀୟ ପର୍ଯ୍ୟବେକ୍ଷଣରୁ ମଧ୍ୟ ସମାନତାଗୁଡ଼ିକୁ ସହଜରେ ଚିହ୍ନିହେବ । ଧ୍ୱନିବିଜ୍ଞାନ ବୋଡ଼ୋ-ଗାରୋ ଉପ-ପରିବାରରେ ପ୍ରାୟ ସମସ୍ତ ଭାଷା ନିମ୍ନ ଏବଂ ଉଚ୍ଚ ସ୍ୱରଦ୍ୱାରା ପୃଥକ ହୋଇଥିଲେ ମଧ୍ୟ ଗାରୋ ଏକମାତ୍ର ବ୍ୟତିକ୍ରମ । ଉଡ୍ ଉଲ୍ଲେଖ କରିଛନ୍ତି ଯେ ଗାରୋ ହଳନ୍ତ  (ଗ୍ଲୋଟାଲ ଷ୍ଟପ) ଥିବା ଅକ୍ଷର ଓ ହଳନ୍ତ ନଥିବା ଅକ୍ଷରକୁ ଅଲଗା କରି ସ୍ୱର ପଦ୍ଧତିକୁ  (ଟୋନାଲ ସିଷ୍ଟମ) କାଢ଼ିଦେଇଛି  ।
ତସଲିମା ନସରିନ  (ଜନ୍ମ ୨୫ ଅଗଷ୍ଟ ୧୯୬୨) ଜଣେ ବଙ୍ଗଳାଦେଶର ପୁରାତନ ଡାକ୍ତର ଓ ବଙ୍ଗଳା ଲେଖିକା  । ସେ ୧୯୯୪ଠାରୁ ଆତ୍ମନିର୍ବାନରେ ରହୁଅଛନ୍ତି । ୧୯୮୦ରୁ ଆରମ୍ଭ କରି ୨୦ ଦଶକ ଭିତରେ ସେ ଜଣେ ନାରିବାଦୀ ଓ ଇସଲାମ ବିରୋଧି ଲେଖିକା ଭାବରେ ଲୋକଲୋଚନକୁ ଆସିଥିଲେ । ୧୯୯୪ରେ ବଙ୍ଗଳାଦେଶ ଛାଡ଼ିବା ପରେ ସେ ଅନେକ ଦେଶରେ ରହି ଆସିଛନ୍ତି । ଅଧୁନା ସେ  (ଜୁନ ୨୦୧୧ ଠାରୁ) ନୂଆ ଦିଲ୍ଲୀରେ ରହୁଛନ୍ତି  ।. ସେ ଧର୍ମନିରପେକ୍ଷ, ମାନବବାଦୀ, ଚିନ୍ତାର ସ୍ୱାଧୀନତା, ଆଇନ ଆଗରେ ସଭିଙ୍କୁ ସମାନ ଅଧିକାର, ନାରୀ ଅଧିକାର ଆଦି ନିମନ୍ତେ ଜନମତ ଗଠନରେ ସକ୍ରିୟ ।
ମୁଣ୍ଡା ଭାଷାସମୂହ  (ଇଂରାଜୀ: ) ମଧ୍ୟ ଏବଂ ପୂର୍ବ ଭାରତ ତଥା ବଙ୍ଗଳାଦେଶରେ ନଅ ମିଲିଅନ ଲୋକଙ୍କ ଦେଇ କଥିତ ଏକ ଭାଷା ପରିବାର  । ସେମାନେ ଅଷ୍ଟ୍ରୋଏସୀୟ ଭାଷାସମୂହର ଖମେର ଭାଷା  (କାମ୍ବୋଡ଼ିଆ) ଦୂର ସମ୍ବନ୍ଧିତ, ଅନ୍ୟାନ୍ୟ ଭିଏତନାମୀ ଭାଷା ସହ କିଛି ପରିମାଣରେ ସମ୍ବନ୍ଧିତ, ଓ ଥାଇଲାଣ୍ଡ, ଲାଓସ ଏବଂ ଦକ୍ଷିଣ ଚୀନର କିଛି ଅଳ୍ପ କଥିତ ଭାଷା ସହ ଏକ ଶାଖା  । ମୁଣ୍ଡା ଭାଷାର ଆରମ୍ବ ଅଜଣା । ତେବେ ପୂର୍ବ ଭାରତର ଅନ୍ୟାନ୍ୟ ଭାଷା ସହ ଏହା ସମ୍ବନ୍ଧିତ । ହୋ, ଭୂମିଜ, ମୁଣ୍ଡାରୀଏବଂ ସାନ୍ତାଳୀ ଏହି ପରିବାରର ମୁଖ୍ୟ ଭାଷା । ଭାଷାପରିବାରଟି ଦୁଇ ଭାଗରେ ବିଭକ୍ତ: ଉତ୍ତର ମୁଣ୍ଡା  (ଝାଡ଼ଖଣ୍ଡ, ଛତିଶଗଡ଼, ପଶ୍ଚିମବଙ୍ଗ ଏବଂ ଓଡ଼ିଶାର ଛୋଟନାଗପୁର ମାଳଭୂମିରେ କଥିତ), ଏବଂ ଦକ୍ଷିଣ ମୁଣ୍ଡା  ମଧ୍ୟ ଓଡ଼ିଶା ଓ ଆନ୍ଧ୍ର ପ୍ରଦେଶର ସୀମାରେ କଥିତ  ।
ସୁନା   : ;ଗୋଲ୍‌ଡ୍  ଏକ ଘନ, ନରମ, ଦୀପ୍ତିମାନ, ନମନୀୟ, ଓ ତନ୍ୟ ଧାତୁ । ଏହା ଏକ ରାସାୟନିକ ମୌଳିକ ଯାହାର ପ୍ରତୀକ  ଲାଟିନ ଅରମ; ରୁ ଆସିଛି,ମାନେ  'ସୁର୍ଯ୍ୟୋଦୟର ଦୀପ୍ତି'  ପରମାଣୁ କ୍ରମାଙ୍କ ୭୯ ।
ଚିତ୍ରୋତ୍ପଳା ହେଉଛି ଓଡ଼ିଶା ରାଜ୍ୟର ଏକ ନଦୀ । ଏହା ଉଭୟ କେନ୍ଦ୍ରାପଡା ଏବଂ କଟକ ଜିଲ୍ଲାରେ ଅବସ୍ଥିତ ମହାନାଦୀର ଏକ ଶାଖା ନଦୀ । ଚିତ୍ରୋତ୍ପଳା ନଦୀର ଉତ୍ପତ୍ତି କଟକ ଜିଲ୍ଲାର ସାଲେପୁରଠାରେ ହୋଇଛି । ନଦୀ ଆରମ୍ଭ ହେବାର ୫ରୁ ୬ କିଲୋ ମିଟର ପରେ ୨ ଭାଗରେ ବିଭାଜିତ ହୋଇଛି, ତନ୍ମଧ୍ୟରୁ ମୁଖ୍ୟ ନଦୀର ନାମେ ଚିତ୍ରୋତ୍ପଳା ଏବଂ ଶାଖା ନଦୀର ନାମ ଲୁଣା । ଲୁଣା ନଦୀ ମୁଖ୍ୟ ନଦୀଠାରୁ ଗଭୀର ହୋଇଥିବାରୁ ଗ୍ରୀଷ୍ମ ଋତୁରେ ଚିତ୍ରୋତ୍ପଳା ନଦୀର ୬୦ ପ୍ରତିଶତ ଜଳ ଲୁଣା ନଦୀରେ ପ୍ରବାହିତ ହୁଏ । ଚିତ୍ରୋତ୍ପଳା ନଦୀ ପ୍ରାୟ ୮୦ କିଲୋ ମିଟର ପ୍ରବାହ ହେଲା ପରେ ପାରାଦ୍ୱୀପ ପାଖରେ ପୁନଃ ନିଜର ଶାଖା ନଦୀ ଲୁଣ ସହିତ ମିଶିଛି । ଚିତ୍ରୋତ୍ପଳା ନଦୀ ଉପରେ ୬ଟି ପ୍ରମୁଖ ସେତୁ ନିର୍ମାଣ କରାଯାଇଛି, ସେତୁମାନ ଶିଶୁଆ, ନେମାଳ - ଜଳଦିଆ, ନରେନ୍ଦ୍ର ପୁର, ଗର୍ଦପୁର, ପାଟକୁରା ଏବଂ ହଳଦିଆ ଗଡ ପାଖରେ ଅଛି । ଶୀତଳ ଫସଲ ତଥା ଗ୍ରୀଷ୍ମ ଫସଲ ଚାଷ କରିବା ପାଇଁ ନିକଟସ୍ଥ ଗ୍ରାମବାସୀଙ୍କ ପାଇଁ ଏହି ନଦୀ ଉପଯୋଗୀ  ଉଭୟ ପାର୍ଶ୍ୱରେ ଥିବା ନଦୀ କୂଳରେ ରାସ୍ତା ନିର୍ମାଣ କରାଯାଇଛି, ଯାହା ହଜାର ହଜାର ଗ୍ରାମବାସୀଙ୍କୁ ନିଜ ଗାଁରୁ କଟକ / ଭୁବନେଶ୍ୱର / ସାଲେପୁର ଯିବାରେ ସାହାଯ୍ୟ କରିଥାଏ। ତେବେ ବର୍ଷା ଋତୁରେ ପ୍ରବଳ ବନ୍ୟା ପରି ପରିସ୍ଥିତି ନିକଟବର୍ତ୍ତୀ ଗ୍ରାମକୁ ଜଳ ମଗ୍ନ କରିଦିଏ। ପ୍ରାୟ ପ୍ରତ୍ୟେକ ବର୍ଷା ଋତୁରେ ନଦୀ ତଳମୁଣ୍ଡରେ ଥିବା ଗ୍ରାମଗୁଡିକରେ ପ୍ରଭାବିତ ହୋଇଥାଏ
ଅଲେଖଚନ୍ଦ୍ର ପଡ଼ିଆରୀ ଜଣେ ଓଡ଼ିଆ ଗୀତିକବି । ୨୦୦୭ ମସିହାରେ ତାଙ୍କୁ ତାଙ୍କର ଗୀତିକବିତା ଗୀତି ବର୍ଣ୍ଣାଳୀ ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ସଲଫାସାଲାଜିନ  (ଇଂରାଜୀ ଭାଷାରେ ବା , ବିକ୍ରୟ ନାମ ଆଜୁଲଫିଡିନ/ ) ଏକ ଔଷଧ ଯାହା ରିଉମାଟଏଡ ଆର୍ଥ୍ରାଇଟିସ, ଅଲସରେଟିଭ କୋଲାଇଟିସ ଓ କ୍ରନ୍ ରୋଗ ଆଦି ରୋଗମାନଙ୍କର ଚିକିତ୍ସାରେ ବ୍ୟବ‌ହୃତ ହୁଏ  । ରିଉମାଟଏଡ ଆର୍ଥ୍ରାଇଟିସ ରୋଗରେ ଏହାକୁ ପ୍ରଥମ ଧାଡ଼ିର ଔଷଧ ରୂପେ ବିବେଚନା କରାଯାଏ । ଏହାକୁ ପାଟିରେ ଦିଆଯାଏ । ସଲଫାସାଲାଜିନ ଚିକିତ୍ସାରେ ପ୍ରାୟ ୨୫% ଲୋକଙ୍କର ଉଲ୍ଲେଖନୀୟ ପାର୍ଶ୍ୱ ପ୍ରତିକ୍ରିୟା ହୁଏ । ସାଧାରଣତଃ ଅରୁଚି, ଅଇ, ମୁଣ୍ଡବଥା ଓ ରାସ ଆଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ହେଲେ ଅସ୍ଥିମଜ୍ଜା ଦମନ  , ଯକୃତ ସମସ୍ୟା   ଓ ବୃକ୍‌କ ସମସ୍ୟା   ହୋଇପାରେ । ଆସ୍ପିରିନ   ଓ ସଲଫୋନାମାଇଡ   ଔଷଧ ପ୍ରତି ଆଲର୍ଜି ଥିଲେ ଏହା ଦିଆଯାଏନାହିଁ । ଗର୍ଭାବସ୍ଥାରେ ଏହା ଶିଶୁ ପ୍ରତି ନିରାପଦ ଥାଏ । ସଲଫାସାଲାଜିନ ଏକ ଡିଏମଏଆରଡି  ଶ୍ରେଣୀର ଔଷଧ । ଏହାର ସଠିକ କାର୍ଯ୍ୟବିଧି ଅଜଣା ଅଛି, ଏହା ସଲଫାପାଇରିଡିନ   ଓ ୫-ଆମିନୋସାଲିସିଲିକ ଏସିଡ  (5- )- ଏହି ଦୁଇ ଭାଗରେ ବିଭାକ୍ତ ହୋଇଯାଏ  । ଯୁକ୍ତରାଷ୍ଟ୍ର ଆମେରିକାରେ ସନ ୧୯୫୦ରେ ସଲଫାସାଲାଜିନ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ୨୫ରୁ ୫୦ ଆମେରିକୀୟ ଡଲାର ।
ଥାନେସର ଏକ ଭାରତୀୟ ପୌରପାଳିକା ଅଟେ । ଏହା ହରିଆଣାର କୁରୁକ୍ଶେତ୍ର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଥାନେସର ୨୯.୯୭୩୨ ଉତ୍ତର ଅକ୍ଷାଂଶ ଓ ୭୬.୮୩୨୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଥାନେସର ସହରର ମୋଟ ଜନସଂଖ୍ୟା ୧୨୦୦୭୨ ଅଟେ । ସେଥି ମଧ୍ୟରୁ ୫୪.୭୯% ଜଣ ପରୁଷ ହୋଇଥିବା ବେଳେ ୪୫.୨୧% ଜଣ ନାରୀ ଅଟନ୍ତି । ଥାନେସରର ସାକ୍ଷରତା ହାର ୭୨.୨୩% ଅଟେ । ଏହା ଜାତୀୟ ହାରଠାରୁ ୭.୩୯% ପ୍ରତିଶତ କମ ଅଟେ । ସେଥିରୁ ୪୧.୯୫% ପ୍ରତିଶତ ପୁରୁଷ ଓ ୩୦.୨୮% ନାରୀ ଅଟନ୍ତି । ୧୧.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଥାନେସରର ସରକାରୀ ଭାଷା ଅଟେ ।
ଦାଣ୍ଡମୁକୁନ୍ଦପୁର ପୁରୀ ଜିଲ୍ଲା ଅନ୍ତର୍ଗତ ଏକ ପ୍ରାଚୀନ ଗ୍ରାମ । ଭକ୍ତ ସାଲବେଗଙ୍କ ସ୍ମୃତିପୀଠ ଭାବେ ଏହା ପ୍ରସିଦ୍ଧି ଲାଭ କରିଛି । ଭୂଗୋଳ ପୁରୀ-ଭୁବନେଶ୍ୱର ରାସ୍ତାର ଅନତି ଦୂରରେ ଅବସ୍ଥିତ ଏହି ଗ୍ରାମ ରାଜଧାନୀ ଭୁବନେଶ୍ୱରଠାରୁ ମାତ୍ର ୨୯ କି.ମି. ଦୂରରେ ଅବସ୍ଥିତ । ପିପିଲି ତହସିଲ ଅଧୀନରେ ଥିବା ଏହି ଗ୍ରାମ ଜିଲ୍ଲା ସଦର ମହକୁମା ପୁରୀଠାରୁ ୩୬ କି ମି ଦୂରରେ ଅବସ୍ଥିତ । ପିପିଲି ଡାକଘର ଅଧୀନରେ ଥିବା ଏହି ଗ୍ରାମର ପିନ କୋଡ଼ ହେଉଛି ୭୫୨୧୦୪ । ଗାଁର ପଶ୍ଚିମରେ ଡେଲାଙ୍ଗ ତହସିଲ, ପୂର୍ବକୁ ନିମାପଡା ତହସିଲ, ଦକ୍ଷିଣରେ ସତ୍ୟବାଦୀ ତହସିଲ ଓ ଉତ୍ତରରେ ପିପିଲି । ଏହାର ନିକଟତମ ସହର ହେଉଛି ଜଟଣୀ, ଖୋର୍ଦ୍ଧା, ପୁରୀ । ଗମନାଗମନ ଦାଣ୍ଡମୁକୁନ୍ଦପୁରର ନିକଟତମ ରେଳ ଷ୍ଟେସନ ହେଉଛି ଡେଲାଙ୍ଗ । ତେବେ ଡେଲାଙ୍ଗଠାରୁ କିମ୍ବା ୨୧ କି ମି ଦୂରରେ ଥିବା ଭୁବନେଶ୍ୱର ରେଳଷ୍ଟେସନଠାରୁ ମଧ୍ୟ ଏହି ସ୍ଥାନକୁ ବସ ଯୋଗେ ଯାଇହେବ । ପର୍ଯ୍ୟଟନ ଭକ୍ତ ସାଲବେଗଙ୍କ ମାମୁଙ୍କ ଘର ଦାଣ୍ଡମୁକୁନ୍ଦପୁର ବୋଲି ଉଲ୍ଲେଖ ଅଛି । ଏହିସ୍ଥାନ ସାଲବେଗଙ୍କ ସ୍ମୃତିପୀଠ ବ୍ୟତୀତ ଏହା ନିକଟରେ ଭକ୍ତ ଦାସିଆ ବାଉରୀଙ୍କ ଜନ୍ମ ସ୍ଥାନ ରହିଥିବା ହେତୁ ପର୍ଯ୍ୟଟନ ଦୃଷ୍ଟିକୋଣରୁ ଏହାର ପ୍ରସିଦ୍ଧି ରହିଛି । ଏହାଛଡା ଚମ୍ପକ ଦ୍ୱାଦଶୀ ଦିନ ଏଠାରେ ପ୍ରସ୍ତୁତ ବିଭିନ୍ନ କିସମର ବାଣ ପ୍ରଜ୍ଜ୍ୱଳନ ଅତି ଆଡମ୍ବର ସହକାରେ ପାଳନ କରାଯାଏ ।
ବ୍ରଜନାଥ ରଥ  (୧୨ ଜାନୁଆରୀ ୧୯୩୬ - ୩୧ ମଇ ୨୦୧୪) ଜଣେ  'ଅତିବଡ଼ି ଜଗନ୍ନାଥ ଦାସ ପୁରସ୍କାର'  ପ୍ରାପ୍ତ କବି । ଜନ୍ମ ଓ ଜୀବନ କବି ବ୍ରଜନାଥ ରଥଙ୍କ ଜନ୍ମ ୧୯୩୬ ମସିହା, ଜାନୁଆରୀ ୧୨ ବାଲେଶ୍ୱର ସହରର ସୁନହଟଠାରେ । ତାଙ୍କ ପିତାଙ୍କ ନାମ ବିଶ୍ୱନାଥ ରଥ ଏବଂ ମାତାଙ୍କ ନାମ ତାରାମଣି ଦେବୀ । ଚତୁର୍ଥ ଶ୍ରେଣୀ ଯାଏ ବ୍ରଜନାଥ ଘରେ ପଢ଼ିଥିଲେ । ପଞ୍ଚମ ଶ୍ରେଣୀରେ ତାଙ୍କର ନାମ ଲେଖାହେଲା ତତ୍କାଳୀନ ଭିକ୍ଟୋରିଆ ଜୁବିଲି ମଧ୍ୟ ଇଂରାଜୀ ସ୍କୁଲରେ । ସେହି ସ୍କୁଲରେ ବାପା ଶିକ୍ଷକ ଥିବାରୁ ତାଙ୍କ ଇଛା ଅନୁସାରେ ସେ ବହି, ପତ୍ରପତ୍ରିକା ଆଦି ପଢୁଥିଲେ । ସ୍ୱାଧୀନଭାବେ ଚଳିବାର, ଲେଖିବାର ଓ ନିଜର ମତପ୍ରକାଶ କରିବାର ମାନସିକତା ତାଙ୍କର ତିଆରି ହୋଇଥିଲା ଏଇ ସ୍କୁଲ ଜୀବନରୁ । ୧୯୪୫ରେ ସୁନହଟ ନିକଟରେ ଜାପାନୀ ବୋମା ପଡ଼ିଥିଲା । ଦ୍ୱିତୀୟ ମହାସମରର ଅସ୍ପଷ୍ଟ ଚିତ୍ର ଓ ନେତାଜୀଙ୍କ ଭାରତରୁ ପଳାୟନ ସହିତ ତାଙ୍କ ସମ୍ପର୍କରେ ବିଭିନ୍ନ ପ୍ରଚାର ବ୍ରଜନାଥଙ୍କ କିଶୋର ମନକୁ ଆନ୍ଦୋଳିତ କରିଥିଲା । ୧୯୪୭- ଅଗଷ୍ଟ ୧୫, ଯେଉଁଦିନ ତ୍ରିରଙ୍ଗା ପତାକା ଉଡ଼ି ଏ ଦେଶ ସ୍ୱାଧୀନ ବୋଲି ଘୋଷିତ ହେଲା, ବାଳକ ବ୍ରଜନାଥ ବି ସମସ୍ତଙ୍କ ସହିତ ତାଳଦେଇ ନିଜ ଘର ଆଗରେ ଉଡ଼େଇଥିଲେ ଜାତୀୟ ପତାକା । ତା ସହିତ କାଗଜରେ ବଡ଼ ବଡ଼ ଅକ୍ଷରରେ ଲେଖା, ସ୍ୱାଧୀନତା ସମ୍ପର୍କିତ ଏକ ସ୍ୱରଚିତ କବିତାକୁ ସେ ଉଡ଼େଇଥିଲେ ସେଇ ପତାକା ସାଙ୍ଗରେ । ତାହାହିଁ କବି ବ୍ରଜନାଥ ରଥଙ୍କ ଲିଖିତ ପ୍ରଥମ କବିତା । ୧୯୪୮ରେ ବାଲେଶ୍ୱର ଜିଲ୍ଲା ସ୍କୁଲରେ ନାମ ଲେଖାଇଲେ ସେ । ସେହି ସମୟରେ, ବର୍ତ୍ତମାନର ପ୍ରସିଦ୍ଧ କବି ଓ କଥାକାର ମନୋଜ ଦାସ ମଧ୍ୟ ନାମ ଲେଖାଇଥିଲେ । ତାଙ୍କର ପ୍ରକାଶିତ କବିତା  'ଶତାଦ୍ଧୀର ଆର୍ତ୍ତନାଦ ଓ ବିପ୍ଳବୀ ଫକୀରମୋହନ'  ପ୍ରଚ୍ଚୋଦିତ କରିଥିଲା ବ୍ରଜନାଥଙ୍କୁ କବିତା ଲେଖିବା ପାଇଁ । ନବମ ଶ୍ରେଣୀରେ ପଢୁଥିଲାବେଳେ  (୧୯୫୧), ଡଗର ପତ୍ରିକାରେ ପ୍ରକାଶ ପାଇଥିଲା ତାଙ୍କର ପ୍ରଥମ କବିତା  'ବ୍ୟର୍ଥତା'  । ୧୯୫୨ରେ ସେ ମାଟ୍ରିକ ପାଶ କଲେ । ତାପରେ ନାମ ଲେଖାଇଲେ ଫକୀରମୋହନ କଲେଜରେ । ସେତେବେଳେ ବାଲେଶ୍ୱର ଜିଲ୍ଲା ସ୍କୁଲରେ ଚାଲୁଥାଏ ଫକୀରମୋହନ କଲେଜ । ଫକୀରମୋହନ ସାହିତ୍ୟ ପରିଷଦ ବି ଗଠିତ ହୋଇସାରିଥାଏ । ଅନୁଷ୍ଠାନର ଉତ୍ସବକୁ ଆସୁଥିବା ଓଡ଼ିଶା ଓ ଓଡ଼ିଶା ବାହାରର ବହୁ କବି ଏବଂ ବିଦ୍ୱାନ ପଣ୍ଡିତଙ୍କ ପ୍ରତ୍ୟକ୍ଷ ଓ ପରୋକ୍ଷ ସଂସ୍ପର୍ଶରେ ଆସି ବ୍ରଜନାଥଙ୍କ କାବ୍ୟ-ପ୍ରତିଭା ବିକଶିତ ହୋଇଥିଲା । ବ୍ରଜନାଥ, କେନ୍ଦ୍ର ସାହିତ୍ୟ ଏକାଡେମୀ, ଓଡ଼ିଶା ସାହିତ୍ୟ ଏକାଡେମୀର ସଦସ୍ୟ ତଥା ଫକୀର ମୋହନ ସାହିତ୍ୟ ପରିଷେଦର ସଭାପତି ଭାବରେ କାର୍ଯ୍ୟନିର୍ବାହ କରିଥିଲେ । ନିଜ ପିତା ମାତାଙ୍କ ନାମରେ ବିଶ୍ୱତାରା ଓଡ଼ିଆ ଗବେଷଣାଗାର ମଧ୍ୟ ପ୍ରତିଷ୍ଠା କରିଥିଲେ ।
ଅନୁବ୍ରତ ବସୁ  (ଜନ୍ମ: ୫ ଅକ୍ଟୋବର ୧୯୮୯) ଜଣେ ଭରତୀୟ ଅଭିନେତା, ଯିଏକି ବଙ୍ଗାଳୀ କଥାଚିତ୍ର ଜଗତରେ ମୁଖ୍ୟତଃ କାମ କରନ୍ତି  । ସେ ପ୍ରଥମେ ସ୍ଥାନୀୟ ଥିଏଟରରେ ଅଭିନୟ ଅଭିନୟ କରିବା ଆରମ୍ଭ କରିଥିଲେ । ଅଞ୍ଜନ ଦତ୍ତଙ୍କଦ୍ୱାରା ନିର୍ମିତ କଥାଚିତ୍ର ମ୍ୟାଡଲି ବଙ୍ଗାଳୀରେ ସେ ଏକ ପ୍ରମୁଖ ଭୂମିକାରେ ଅଭିନୟ କରିଥିଲେ । ଏହାପରେ ସେ ଚାତ୍ରକ ଏବଂ ଗନ୍ଦୁ ଭଳି କଥାଚିତ୍ରରେ ଅଭିନୟ କରିଛନ୍ତି । ଗନ୍ଦୁ କଥାଚିତ୍ରରେ ତାଙ୍କର ଉଲଗ୍ନ ଅଭିନୟ ଯୋଗୁଁ ସେ ବିବାଦରେ ଛନ୍ଦି ହୋଇଥିଲେ ।
ଶାରୀରିକ କୁରୂପ ବେମାରୀ   ହେଉଛି ଏକ ମାନସିକ ବିକୃତି ଯାହା ରୋଗୀର ରୂପରେଖରେ ଏକ ବା ଅଧିକ ତ୍ରୁଟି ରୋଗୀକୁ ଅନୁଭବ ହୁଏ ବା ଦୃଶ୍ୟ ହୁଏ କିନ୍ତୁ ଅନ୍ୟମାନଙ୍କୁ ପ୍ରକୃତରେ ଦୃଶ୍ୟ ହୁଏନି । ଏହା ଫଳରେ ରୋଗୀ ବାରମ୍ବାର ଦର୍ପଣରେ ଯାଞ୍ଚ କରେ, ତ୍ରୁଟିକୁ ଘୋଡାଇବା ପାଇଁ ପ୍ରୟାସ କରେ, ତ୍ରୁଟି ବାହାର କରିବା ଚେଷ୍ଟା କରେ କିମ୍ବା ଅତ୍ୟଧିକ ଓଜନ ଉଠାଏ । ସାଧାରଣତଃ ଦିନ‌କୁ ୩ରୁ ୮ ଘଣ୍ଟା ଏହିପରି କାର୍ଯ୍ୟକଳାପରେ ବିତାଇଥାଏ ଏବଂ ଅନ୍ୟାନ୍ୟ କାର୍ଯ୍ୟ କ୍ଷେତ୍ର ଦୁର୍ବଳ ହୋଇଥାଏ । ରୋଗ ଜଟିଳ ହେଲେ ଆତ୍ମହତ୍ୟା ବା ପ୍ରଚେଷ୍ଟା କରିପାରେ  ଜେନେଟିକ, ସାଂସ୍କୃତିକ, ସାମାଜିକ ଏବଂ ମାନସିକ କାରଣଗୁଡ଼ିକର ମିଶ୍ରଣ ହେତୁ ଏହି ରୋଗ ହେଉଥିବା ବିଶ୍ୱାସ କରାଯାଏ । ଶିଶୁଙ୍କ ଉପରେ ଅତ୍ୟାଚାର ଏବଂ ପରିବାରର ଇତିହାସ ଥିଲେ ଏହି ରୋଗ ସଙ୍କଟ ରହେ । ଏହାକୁ ଏକ ପ୍ରକାର ଅବସେସିଭ୍ - ବାଧ୍ୟତାମୂଳକ ବ୍ୟାଧି ଭାବରେ ବର୍ଗୀକୃତ କରାଯାଇଛି  ଉପପ୍ରକାରରେ ମାଂସପେଶୀ ଡିସମୋର୍ଫିଆ ଅନ୍ତର୍ଭୁକ୍ତ, ଯେଉଁଥିରେ ଜଣେ ବ୍ୟକ୍ତି ନିଜ ମାଂସପେଶୀକୁ ବହୁତ ଛୋଟ ଅନୁଭବ କରନ୍ତି ଯାହାକି ଅନ୍ୟର ରୂପରେ ଏକ ତ୍ରୁଟି ପ୍ରାଧାନ୍ୟ ହୋଇଥାଏ । ସୌନ୍ଦର୍ଯ୍ୟ ପ୍ରସାଧନ ସାଧାରଣତ ଲକ୍ଷଣରେ ଉନ୍ନତି କରେ ନାହିଁ । କାଉନସେଲିଂ ଯେପରିକି ଗ୍ୟାନାତ୍ମକ ବ୍ୟବବ‌ହାରିକ ଥେରାପି  (ସିବିଟି) କିମ୍ବା ମେଟାକଗ୍ନିଟିଭ୍ ଥେରାପି ସାହାଯ୍ୟ କରିଥାଏ  । ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଔଷଧ ଦେଲେ ୫୦ରୁ ୮୦% ଲୋକଙ୍କ ଉନ୍ନତି ହୋଇପାରେ । ଏହି ରୋଗ ଅବସ୍ଥା ହେତୁ ପିଲାମାନେ ବିଦ୍ୟାଳୟ ଛାଡ଼ିପାରନ୍ତି । ଏହା ଜନସଂଖ୍ୟାର ୦.୭ରୁ ୨.୪%କୁ ପ୍ରଭାବିତ କରୁଥିବା ଆକଳନ କରାଯାଇଛି । ଏହା ସାଧାରଣତ ବିଳମ୍ବିତ ପିଲାଦିନରୁ ଆରମ୍ଭ ହୋଇଥାଏ । ସମାନ ଭାବରେ ପୁରୁଷ ଏବଂ ସ୍ତ୍ରୀ ପ୍ରଭାବିତ ହୁଅନ୍ତି, ଯଦିଓ ମାଂସପେଶୀ ଡିସମର୍ଫିଆ ପ୍ରକାର ସାଧାରଣତଃ କେବଳ ପୁରୁଷମାନଙ୍କଠାରେ ଦେଖାଯାଏ । ଏହି ଅବସ୍ଥା ୧୮୯୧ ମସିହାରେ ଏନ୍ରିକୋ ମୋର୍ସେଲିଙ୍କ ନାମରେ ନାମିତ ହୋଇଥିଲା ଏବଂ ପ୍ରଥମେ ୧୯୮୦ ମସିହାରେ ଅନ୍ତର୍ଭୁକ୍ତ କରାଯାଇଥିଲା।
ରୋମିପ୍ଲୋଷ୍ଟିମ, ଅନ୍ୟମାନଙ୍କ ମଧ୍ୟରେ ଏନପ୍ଲେଟ   ଏକ ବେପାର ନାମ, ହେଉଛି ଏକ ଔଷଧ ଯାହା ଇମ୍ୟୁନ ଥ୍ରୋମ୍ବୋସାଇଟୋପେନିକ୍ ପୁରପୁରା  (ଆଇଟିପି) ଏବଂ ତୀବ୍ର ବିକିରଣ ସିଣ୍ଡ୍ରୋମ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଆଇଟିପିରେ ଏହା ବ୍ୟବ‌ହାର କରାଯାଇପାରେ ଯେତେବେଳେ କର୍ଟିକୋଷ୍ଟିରଏଡ, ଇମ୍ୟୁନୋଗ୍ଲୋବୁଲିନ, କିମ୍ବା ସ୍ପ୍ଲେନେକ୍ଟୋମି ଫଳପ୍ରଦ ହୁଏନି । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ଶୋଇବାରେ ଅସୁବିଧା, ପେଟ ଯନ୍ତ୍ରଣା, ମୁଣ୍ଡବିନ୍ଧା ଏବଂ ଥକାପଣ ଅନ୍ତର୍ଭୁକ୍ତ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ କର୍କଟ, ରକ୍ତ ଜମାଟ ବାନ୍ଧିବା ଏବଂ ଅସ୍ଥି ମଜ୍ଜା ଫାଇବ୍ରୋସିସ୍ ହୋଇପାରେ  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଥ୍ରୋମ୍ବୋପଏଟିନ ରିସେପ୍ଟରକୁ ସକ୍ରିୟ କରି ଏହା ପ୍ଲାଟେଲେଟ୍ ଉତ୍ପାଦନକୁ ସକ୍ରିୟ କରିଥାଏ ଓ ଏହା ଫଳରେ ଏହା କାର୍ଯ୍ୟକ୍ଷମ ହୁଏ । ୨୦୦୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ରୋମିପ୍ଲୋଷ୍ଟିମ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ୧୨୫ ମାଇଗ୍ରା ବିଶିଷ୍ଟ ଭାଏଲର ମୂଲ୍ୟ ୨୦୨୧ ସୁଦ୍ଧା ୨୪୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୧୦୦ ଡଲାର ଅଟେ ।
ବାସିଲିକ୍ସିମାବ, ବେପାର ନାମ ସିମୁଲେକ୍ଟ, ଏକ ଔଷଧ ଯାହା କିଡନୀ ପ୍ରତିରୋପଣ ପରେ ପ୍ରତ୍ୟାଖ୍ୟାନକୁ ରୋକିବା ପାଇଁ ବ୍ୟବହୃତ ହୁଏ । ଏହା ସିକ୍ଲୋସ୍ପୋରିନ ଏବଂ କର୍ଟିକୋଷ୍ଟିରଏଡ ସହିତ ମିଳିତ ଭାବରେ ବ୍ୟବହୃତ ହୁଏ  ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ବାନ୍ତି, ପେଟ ଯନ୍ତ୍ରଣା, ହୃଦଘାତ, ଉଚ୍ଚ ପୋଟାସିୟମ୍, କମ୍ ପୋଟାସିୟମ୍, ମୁଣ୍ଡବିନ୍ଧା, ଫୁଲା, ଜ୍ୱର, ଅଣନିଶ୍ୱାସ ଏବଂ ଶୋଇବାରେ ଅସୁବିଧା ଅନ୍ତର୍ଭୁକ୍ତ । ଅନ୍ୟ ଅନ୍ୟାନ୍ୟ ପ୍ରତିକ୍ରିୟାରେ ସଂକ୍ରମଣ ଏବଂ ଆନାଫାଇଲକ୍ସିସ୍ ହୋଇପାରେ। ଗର୍ଭାବସ୍ଥାରେ ବ୍ୟବହାର କରିବା ସୁପାରିଶ କରାଯାଏ ନାହିଁ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହାଟି କୋଷରେ ଥିବାସିଡି୨୫ 25 ସହିତ ସଂଲଗ୍ନ ହୁଏ ଏବଂ ଏହିପରି ଇଣ୍ଟରଲୁକିନ୍ -୨କୁ ଅବରୋଧ କରେ । ୧୯୯୮ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ବାସିଲିକ୍ସିମାବ ଅନୁମୋଦିତ ହୋଇଥିଲା। ୨୦୨୧ ସୁଦ୍ଧା ଯୁକ୍ତରାଷ୍ଟ୍ରରେ ସାଧାରଣ ଡୋଜର ମୂଲ୍ୟ ପ୍ରାୟ ୪,୧୦୦ ଡଲାର ରହିଛି।
ବିଅର ପୃଥିବୀର ସବୁଠାରୁ ଅଧିକ ପିଆଯାଉଥିବା, ଓ ସବୁଠାରୁ ପୁରାତନ ସୁରାସାର ଜାତୀୟ ପାନୀୟ; ପିଇବା ପାଣି ଓ ଚା ' ପରେ ଏହା ୩ୟ ସବୁଠାରୁ ଜଣାଶୁଣା ପାନୀୟ । ଏହା ଶର୍କରାର ବ୍ରୁଇଙ୍ଗ ଓ ଫରମେଣ୍ଟେସନ ପ୍ରକ୍ରିୟାକାରଣରୁ ବାହାରି ଥାଏ, ଏହା ମଲ୍ଟ ଶସ୍ୟ ଯଥା, ଯଅ, ଗହମରୁ ବାହାରି ଥାଏ । ଶର୍କରା ଭାବରେ ଦାମ କମ ଥିବାରୁ ମକା ଓ ଚାଉଳ ସାଧାରଣତ ଏହା ସହିତ ମିଶାଯାଇଥାଏ । ଅଧିକାଂଶ ବିଅର ହୋପରେ ମିଶାଯାଇଥାଏ, ଯାହା ବିଅରରେ ପିତା ସୁଆଦ ଦେଇଥାଏ ଓ ଏକ ପ୍ରାକୃତିକ ସଂରକ୍ଷଣ ପାଇଁ ସାହାଯ୍ୟ କରିଥାଏ । ମାନବ ଜଗତର ସବୁଠାରୁ ପୁରାତନ ରଚନାରେ ବିଅରର ଉତ୍ପାଦନ ଓ ବଣ୍ଟନ ବାବଦରେ ବଖଣାଯାଇଛି: ହାମୁରାବିର ନୀତିରେ ବିଅରର ଉତ୍ପାଦନ ଓ ବିଅର ପାର୍ଲର ବାବଦରେ ନୀତିବଳି ଥିଲା ।  "ନିଙ୍କାସିର ମନ୍ତ୍ର" ,କେତେକ ଶିକ୍ଷିତ ଲୋକଙ୍କ ଚଳଣିରେ ମେସୋପଟାମିଆର ବିଅର ଦେବୀଙ୍କ ପାଇଁ ଏହି ମନ୍ତ୍ରରେ ପ୍ରାର୍ଥନା ଗାନ କରି ବିଅର ପରସାଯାଇଥାଏ । ଆଜିକାଲି, ବ୍ରୁଇଙ୍ଗ ଶିଳ୍ପ ଏ ଜଗତସାରାର ବଣିଜ ପାଲଟିଛି । ଏଥିରେ ଅନେକ ବହୁଦେଶୀୟ କର୍ପୋରେସନ ଓ ହଜାର ହଜାର ଛୋଟ ଛୋଟ ଉତ୍ପାଦକ ବ୍ରୁପବରୁ ଆରମ୍ଭ କରି ଆଞ୍ଚଳିକ ବ୍ରିଉଋରହିଛନ୍ତି । ବିଅରରେ ଆୟତନ ଅନୁସାରେ ୪ %- ୬ % ସୁରସର ଥାଏ । କେତେକ କ୍ଷେତ୍ରରେ ଏହା ୧ %ରୁ ୨୦ % ଯାଏଁ ହୋଇଥାଏ । ବିଅର, ବିଅର ପିଉଥିବା ରାଷ୍ଟ୍ରମାନଙ୍କରେ ସାମାଜିକ ଚଳଣିର ଏକ ଭାଗ ହୋଇଥାଏ ଯେଉଁଠାରେ ବିଅର ପର୍ବର ପ୍ରଥା ରହିଛି, ଏହା ସହ ପବ ଚଳଣିରେ ନାନାଦି ପବ କ୍ରଲ ଓ ପବ ଖେଳ ଓ ବାର ବିଲିଆର୍ଡ୍ସ ଆଦି ଖେଳାଯାଇଥାଏ ।
ଅରୁଣ ମହାନ୍ତି, ଜଣେ ଓଡ଼ିଆ ଚଳଚ୍ଚିତ୍ର ନିର୍ମାତା, ନିର୍ଦ୍ଦେଶକ, କାହାଣୀକାର, ଚିତ୍ରନାଟ୍ୟ ଲେଖକ, ସଂଳାପକାର, ଗୀତିକାର ଏବଂ ସଙ୍ଗୀତକାର । ସେ ୧୯୮୮ ମସିହାରେ ଓଡ଼ିଆ ଚଳଚ୍ଚିତ୍ର କନ୍ୟାଦାନ ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ଘର ମୋର ସ୍ୱର୍ଗ, ସାକ୍ଷୀ ରହିବ ମୋ ଶଙ୍ଖା ସିନ୍ଦୂର, କଥା କହିବ ମୋ ମଥା ସିନ୍ଦୂର, ପୁଅ ଭାଙ୍ଗିଦେଲା ସୁନା ସଂସାର, ପ୍ରେମ ସବୁଠୁ ବଳବାନ ଆଦି ଚଳଚ୍ଚିତ୍ର ନିର୍ମାଣ କରିଥିଲେ । ପ୍ରାରମ୍ଭିକ ଜୀବନ କଥାଚିତ୍ର ଜୀବନ ଅରୁଣ ୧୯୮୮ ମସିହରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର କନ୍ୟାଦାନର ନିର୍ଦ୍ଦେଶନା ଦେଇଥିଲେ । ତାଙ୍କର ଏହି ପ୍ରଥମ ଚଳଚ୍ଚିତ୍ରଟିର କାହାଣୀ, ଚିତ୍ରନାଟ୍ୟ, ଗୀତ, ସଙ୍ଗୀତ ନିର୍ଦ୍ଦେଶନା ସ‌ହ ପ୍ରଯୋଜନା ମଧ୍ୟ ସେ ନିଜେ କରିଥିଲେ ।
ଓଡ଼ିଆ ଉଇକିପିଡ଼ିଆ  ( ନାମରେ ମଧ୍ୟ ଜଣା) ଉଇକିପିଡ଼ିଆର ଓଡ଼ିଆ ସଂସ୍କରଣ  । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୨ ମସିହା ଜୁନ ମାସରେ ଆରମ୍ଭ ହୋଇଥିଲା ଓ ମଇ ୨୦୧୧ ସୁଦ୍ଧା ଏଥିରେ ୧,୦୦୦ ପ୍ରସଙ୍ଗ ତିଆରି ହୋଇଥିଲା । ଏହା ୨୦ଟି ଭାରତୀୟ ଉପମହାଦେଶୀୟ ଭାଷାର ଉଇକିପିଡ଼ିଆମାନଙ୍କ ଭିତରେ ସର୍ବପୁରାତନ । ଓଡ଼ିଆ ଉଇକିପିଡ଼ିଆରେ ପ୍ରଥମ ସମ୍ପାଦନା ୨୦୦୨ ମସିହା ଜୁନ ୩ ତାରିଖରେ ଆରମ୍ଭ ହୋଇଥିଲା । ଇତିହାସ ଓଡ଼ିଆ ଉଇକିପିଡ଼ିଆ ଭାରତୀୟ ଉପମହାଦେଶର ପ୍ରଥମ ଉଇକିପିଡ଼ିଆ ଭାବେ ୨୦୦୨ ମସିହାରେ ଆରମ୍ଭ ହୋଇଥିଲା । ସର୍ବପ୍ରଥମ ଉଇକିପିଡ଼ିଆ ଇଂରାଜୀରେ ଏହାର ବର୍ଷେ ପୂର୍ବରୁ ଆରମ୍ଭ ହୋଇ ତା ' ପରେ ସେହି ବର୍ଷ ଜର୍ମାନ ଭଳି ବିଭିନ୍ନ ଅଧିକ କଥିତ ବିଶ୍ୱଭାଷାରେ ମଧ୍ୟ ଆରମ୍ଭ ହୋଇଥିଲା । ଓଡ଼ିଆ ଉଇକିପିଡ଼ିଆ ଜୁନ ୨୦୧୮ ସୁଦ୍ଧା ୧୩,୯୬୩ଟି ଲେଖା ଥିଲା ଓ ଏହା ବିଶ୍ୱର ୨୪୦ଟି ଭାଷା ମଧ୍ୟରୁ ଅଧିକ ଲେଖା ଥିବା କ୍ରମରେ ୧୭୬ ନଂ ସ୍ଥାନ ପାଇଥିଲା। ଓଡ଼ିଆ ଉଇକିପିଡ଼ିଆରେ ବର୍ତ୍ତମାନ ୧୮,୪୮୪ଟି ପ୍ରସଙ୍ଗ ରହିଛି, ୩୭,୨୪୬ ଜଣ ପଞ୍ଜିକୃତ ଉଇକିଆଳି ଅଛନ୍ତି ଏବଂ ୫୭ ଜଣ ସକ୍ରିୟ ଉଇକିଆଳି ଅଛନ୍ତି । ବିଗତ ୩୦ ଦିନ ମଧ୍ୟରେ ଏକ ବା ତହିଁରୁ ଅଧିକ ସମ୍ପାଦନା କରିଥିବା ଉଇକିଆଳିଙ୍କୁ ସକ୍ରିୟ ଭାବେ ଗଣାଯାଏ ।